text:
Dipapiso
Tlhaloso[baakanya | edit source]
Dipapiso ke dikapuo Tiriso ya puo ya botshwantshi le dipapiso e botlhokwa thata mo puong. Dipapiso kana dikapuo tsa botshwantshi tse di dirisiwang mo puong di tshotse bokao jotlhe jwa tiriso ya puo.Dipapiso ke setswana se se simolotse bogologolo go tswa mo bagolong ba rona baba retlogetseng mo lefatsheng le le kakwano, ba rata go tshwantshanya batho le dilo[1].
Dipapiso[baakanya | edit source]
- O mosweu jaaka maswi/sefokaboleya
- O rata batho jaaka tlala
- O moleele jaaka tsela ya kgalagadi
- O bogale jaaka tau
- O leferefere jaaka phokojwe
- O bonya jaaka lelobu
- O nonne jaaka kolobe
- O bonolo jaaka kwana
- O rata leswe jaaka kolobe
- O lebelo jaaka mmutla
- O motlapa jaaka esele
- O lebala jaaka kgogo
- O itse go opela jaaka thaga
- O itse go tlola jaaka tshepe
- O bopelonomi jaaka mamasiloanoka
- Ga a ikanyege jaaka noga
- O relela jaaka thelelabodiba
- O matlhajana jaaka mmutla
- Se botlhoko jaaka santlhoko
- O bokete jaaka kgetse ya letswai
- O dupelela jaaka ngaka ya sedupe
- O teme pedi jaaka noga
- O ikgatile jaaka seretse
- O mariba jaaka tshwene


c: text/html

text:
Folaga ya Botswana
Folaga ya setshaba ya Botswana ene ya tlhomiwa ka Lwetse a tlhola masome a mararo ngwaga wa 1966. Folaga e enale mmala yo botala jwa loapi le yo kgabaganyang folaga ka bogare ole montsho , leyo mosweu yo bonalang le mebala e mengwe. Mebala e e tsaya karolo ka selekanyo sa 9:1:4:1:9. Mmala wa botala jwa Loapi o emetse metsi, tota o raya pula, ebile otswa mo sekanong sa Botswana se se mo Botswana coat-of-arms,se se kwadilweng gotwe Pula , seele sa Setswana se rayang "Let there be rain". Mebala ya bontsho le bosweu e emetse Kagiso, mme gape e emetse pitse ya naga e e nang le mebala ya sekano sa Lefatshe.

robotstxt: allowed

filter: keep


text:
Kgaolo ya Chobe
Kgaolo ya Chobe ke kgaolo ya Botswana, dikago dikgolo tsa yone di ko Kasane. Esale ka ngwaga wa 2006, e kopanetse botsamaisi le Ngamiland Kgaolo ya Bokone-Bophirima. Chobe National park is in the Chobe District.
Contents
Letsatsi la bojanala le ketekwa kwa Chobe[baakanya | edit source]
Modulasetilo wa khansele ya Chobe Rre Bobby Setlhare a re o tshwenngwa ke melelo e e peperetlang ngwaga le ngwaga mo kgaolong ya Chobe.Rre Setlhare o buile jaana fa a ne a bula semmuso letsatsi la mafatshefatshe la bojanala kwa Parakarungu ka mafelo a beke.A re melelo e e senya matlotlo a tlholego a e leng one a dirang gore go nne le letsatsi le tshwana le le, a tlatsa ka gore go a tshwenya e le ruri ka setshaba le sone se itsemeletsa go tima melelo e.Rre Setlhare a re tlhogo kgang ya monongwaga e supa gore ngwao e amana le bojanala le tlhabololo ya bone, ka jaana diketekete tsa batho ba etela mafelo a a farologanyeng mme ba ithute sengwe.O ne a tlhalosa gore baeti ba, ba kopana le dingwao kana ditso tse di farologanyeng mme di felele di tlisa kagiso.A re letsatsi le gape le lemosa gore fa batho ba ntse ba eta ba ka ithuta ngwao e e farologanyeng le ya bone gore dilo dingwe di dirwa jang kgotsa go itshwarwa jang go nna tshaba e e boitshwaro e bile e le boineelo.
Rre Setlhare a re mono Botswana bajanala kwa ntle ga go bona diphologolo makgabisa naga, ba eletsa go ithuta ka fa Batswana ba tshelang ka teng, ka jalo ba fiwe lerato le tlotla.O ne a tlhalosa gore Bojanala bo mo maemong a bobedi fa morago ga diteemane mo lefatsheng leno ka go tokafatsa itsholelo, mme e bile kgaolo ya Chobe ke yone boremelelo ja bojanala.A re e re le fa go ntse jaana, banni bone ga ba dire mo go lekaneng go tlhama dikgwebo tsa bojanala, bontsi bo kgatlhegela fela go bereka mo dihoteleng.Rre Setlhare o ne a kopa morafe go ema ka dinao go thusana le puso go tlhamela bangwe ka bone ditiro, a re ke sone se puso e tsileng ka mananeo a tshwana le a bo SMME, CEDA, le CBNRM go rotloetsa Batswana go nna le seabe.
Banni mo kgaolong ya Chobe ba lela ka dituelo tsa metsi[baakanya | edit source]
Banni ba motse wa Pandamatenga mo kgaolong ya Chobe ba lela ka dituelo tse di kwa godimo tsa metsi.Banni ba ntshitse selelo se mo phuthegong ya kgotla, e e neng e tshwerwe ke mopalamente wa kgaolo ya bone, Rre Gibson Nshimwe kwa motseng oo bosheng. Ba kaile fa e sale koporasi ya metsi ya Water Utilities e tsaya mo go ba khansele le Water Affairs ba duela madi a mantsi.Ba re e re le ntswa puso e re ba intshe mo lehumeng ka go nna le ditshingwana tsa merogo mo malwapeng, ga ba bone gore ba tlaa kgona ka gore ditshingwana tseo di tsile go batla metsi a mantsi.Mo go tse dingwe, banni ba ne ba kaya fa mananeo a puso e a dirang go thusa Batswana, a sa ba solegele mosola ka go nne ba nna fela mo lefelong la diphologolo le bojanala mme e bile le lone leruo la bone ga ba kgone go le rekisa ka kwa ntle ga kgaolo.Ba file sekai se sengwe, sa molawana wa thekiso ya matlalo a diphologolo, ba re ga ba na go boelwa ke sepe ka ntlha ya bolwetse jwa tlhako le molomo mo kgaolong ya bone.Mo go tse dingwe banni ba ne ba lela ka ofisi ya motlakase gore motse wa bone o motona e bile o na le motlakase mme ga ba na kwa ba o rekang teng fa e se kwa Kasane fela, dikhilomethara di le lekgolo go tswa mo motseng wa bone.
Mongwe wa batsenelela diphuthego e Mme Sarah Tlou o ne a bua ka pelo e e botlhoko gore e re le mopalamente a bua ka molao gore jaanong dikgwebo tse dipotlana di tsile go sireletswa, beng ba marekisetso a mogolwane ga ba ba tshedise sentle.Mme Tlou o kaile fa beng ba marekisetso ba ba koba fa pele ga marekisetso a bone ba re ba ba tseela kgwebo ntswa ba sa rekise sepe se se tshwanang le sa bone.Monana wa motse Johnson Moyo, ene o ne a kopa mopalamente gore banana ba kgaolo ya Chobe le ba motse wa Panadamatenga ba saletse kwa morago le gone go ineela mo nnotaging ka ntlha ya gore ga go na kwa ba ka itlosang bodutu teng.E rile a tswa la gagwe, mopalamente a ba bolelela ka mananeo a puso a LIMID le ISPAADD a ba ithusang ka one e le balemi barui.Rre Nshimwe o ne a ba tlhalosetsa gape le ka ditlhabololo tse di tlaa diragalang mo kgaolong ya bone jaaka go katolosiwa ga lebala la difofane, go simolodiwa ga Zambezi Agro farming le kago ya borogo jwa Kazungula.
Dikgoge tsa kwa ntle[baakanya | edit source]
Botswana Kasane North west District


text:
Phathi ya Tomokoraga
Template:Infobox political party
Phathi ya Tomokoraga(BDP) ke phathi ee busang mo Botswana. Modulasetilo wa yone ke rre Daniel Kwelagobe.
BDP e thailwe ke rre Seretse Khama, yo o akgolelwang go kgolo ya itsholelo le sepolotiki sa Botswana. Phathi e e thaetswe mo magaeng a setswana, ebile ka dinako dingwe e ne e tle e bidiwe "phathi ya kgosing"(go tewa Seretse Khama). Mo ditlhophong tsa bofelo, phathi e e ne e gapile masome a matlhano le boraro mo lekgolong(53.26%) a ditlhopho tse di tlwaelesegileng le ditilo dile masome amane(45) mo go tse masome a matlhano le bosupa(57). Ntlhopheng wa phathi ya Tomokoraga Ian Khama ke ene tautona wa Botswana gompieno.
Ditso[baakanya | edit source]
Ka ngwaga wa 1961 ,Seretse Khama o thaile phathi e. Pele ga boipuso bo tsewa ka ngwaga wa 1966, e ne e bidiwa kana e itsege ka leina la Bechuanaland Democratic Party. E rile ka kgwedi ya Phalane e tlohla malatsi a le masome a mararo ka 1966,dikeletso tsa ga khama tsa go ipusa tsa atlega. Mo ditlhophong tsa ntlha tsa botlhe ka ngwaga wa 1965,phathi ya gapa ditilo tse di masome a mabedi le borobabobedi mo go tse masome a mararo le bongwe. Khama a nna tautona wa Botswana.
E ntse e le yone phathi e e itsegeng mo ditlhophong tsotlhe go simolola nako e boipuso bo neng bo tswewa. ka fa tlase ga boeteedipele jwa Phathi ya tomokoraga ,tlhabolo ya tsa tsa itsholelo e godile fela thata. Botswana o atlegile ka maemo aa kwa godimo mo ditlhabololong le puso ya batho ka batho.
Rre Festus Mogae o dirile ele ene tautona wa lefatshe go tloga ngwga wa 1998 go fitlha 2008. O ne a abelwa tlotla ya Grand Cross of the Legion d'honneur ke Tautona wa French rre Nicolas Sarkozy ka kgwedi ya mopitlo e le masome a mabedi ka go nna "sekai mo bogoging" le go dira Botswana " seelo" sa puso ya batho ka batho le go busa ka tshiamo. Rre Mogae o ile a gapa Ibrahim Prize ka 2008 ele katlego mo boeteledipeleng jwa Africa
Rre Ian Khama, ngwana wa ga tautona wa pele rre Seretse Khama, o tseneletse phathi e pele ga ditlhopho tsa 1999. Mo bogompienong phathi e faraferwe ke makgamu ebile ba ela dilo tlhoko bare fa botho/maitseo asa gatelelwe,phathi e e tla thubega. lekgamu lengwe(le le ipitsang Barata-Phathi) le eteletswe pele ke rre Ponatshego Kedikilwe, le mokwaledi mogolo wa pele rre Daniel Kwelagobe,fa lekgamu le lengwe (le le ipitsang The A Team) le eteletswe pele ke matona ;rre Jacob Nkate le Mompati Merafhe. Lekgamu le lengwe la A team le ne le eteletswe pele lantlha ke Tautona rre Festus Mogae le mothusi wa gagwe rre Ian Khama. Bobeding jwa bone ba ikgoetse ko ntle ga makgamu a le fa ntswa ba ntse ele maloko a 'The A Team"
E rile kgedi ya Moranang e tlhola letsatsi ka 2008,rre Ian Khama a tlahtlogela mo maemong a botautona ele tautona wa bone wa lefatshe la Botswana, ka go rialo a tlogela bodulasetilo jwa BDP Phatlha ya bodulasetilo e ne jaanong ya tsewa ke modiri yo o boikanyego le yo o berekileng ka lobaka Daniel Kwelagobe.
Mo ikanisong ya gagwe, rre Ian Khama o nankotse tebelopele ya setshaba ya 2016.
Mo bosheng Phathi e kgaogane,Barata Phathi ya itlhamela Botswana Movement for Democracy,jaanong a-team le maloko a mangwe a Barata Phathi a setse kwa Tomokoraga,se se tla morago ga go palelwa ke go buisanya magareng gta makgamu ka rre K Masire(tautona wa pele).
Mabutswapele a phathi[baakanya | edit source]
- Gaositwe K.T. Chiepe
- Ponatshego Kedikilwe
- Sir Seretse Khama
- Sir Quett Masire
- Festus Mogae
- Ian Khama
- Daniel Kwelagobe
==Dipadi tse dingwe ==
==Dikgoge tsa kwa ntle
==


text:
TSWANA: Baebele e e Boitshepo 1908
Exodus (Ekesodo) 20:3-17
3 “O se ka wa nna le medimo epe e sele fa e se nna.
4 “O se ka wa itirela setshwantsho sepe se se setilweng, le fa e le setshwano sa sebopego sepe se se kwa legodimong kwa godimo, le fa e le sa se se mo lefatsheng kwa tlase, le fa e le sa se se mo metsing a a kwa tlase ga lefatshe.
5 O se ka wa di ikobela le fa e le go di direla; gonne Nna, Jehofa Modimo wa gago, ke Modimo o o lefufa, yo ke beletsang bana tshiamololo ya borraabo, go ya kokomaneng ya boraro le ya bone ya ba ba nkilang;
6 mme ba makgolokgolo ba bone ba ba nthatang, ba tshegetsa ditaolo tsa me, ke ba supetse boutlwelo botlhoko.
7 “O se ka wa umakela leina la ga Jehofa Modimo wa gago lefela; gonne ene yo o umakelang leina la gagwe lefela, Jehofa ga a ketla a mo kaya a se na molato.
8 “Gakologelwa letsatsi la Sabata go le itshepisa.
9 O dire o bo o swetse tiro yotlhe ya gago ka malatsi a le marataro;
10 mme letsatsi la bosupa ke Sabata wa ga Jehofa Modimo wa gago; o se ka wa dira tiro epe ka lone, wena, le fa e le morwao, le fa e le morwadio, le fa e le motlhanka wa gago, le fa e le lelata la gago, le fa e le dikgomo tsa gago, le fa e le moeng wa gago yo o mo teng ga dikgoro tsa gago.
11 Gonne Jehofa o dirile legodimo le lefatshe le lewatle le tsotlhe tse di mo go lone ka malatsi a le marataro, mme a ikhutsa ka letsatsi la bosupa; ke gone ka moo Jehofa o ne a segofatsa letsatsi la bosupa, a le itshepisa.
12 “Tlotla rraago le mmaago, gore malatsi a gago a nne maleele mo lefatsheng le Jehofa Modimo wa gago o le go nayang.
13 “O se ka wa bolaya motho.
14 “O se ka wa dira boaka.
15 “O se ka wa utswa.
16 “O se ka wa supa maaka ka ga mongwe ka wena.
17 “O se ka wa eletsa ntlo ya mongwe ka wena, o se ka wa eletsa mosadi wa mongwe ka wena, le fa e le motlhanka wa gagwe, le fa e le lelata la gagwe, le fa e le kgomo ya gagwe, le fa e le esela ya gagwe, le fa e le sepe se e leng sa mongwe ka wena.”


text:
Moepo wa Diteemane wa Letlhakane
Template:Unreferenced Template:Infobox mine
Moepo wa Letlhakane wa diteemane o mo bophirima jwa toropo ya Francistown mo Botswana. Letlhakane go tewa matlhaka a mannye, o okametswe ke ba Debswana ba o tshwaraganetse le ba kompone ya De Beers le goromente wa Botswana. Ke moepo wa bobedi mo go e megologolo e mene e e okametsweng ke kompone, o simolotse go bereka ka ngwaga wa 1975.
Letlhakane ke moepo fela o o mosima o o bulegileng yo go berekelwang teng. Moepo o ntsha matlapa a teemane a e leng gone a epiwang ale diketekete dile tharo le borataro (3.6 million) ka ngwaga, mo godimo ga moo le matlapa a le diketekete dile di le lesome le botlhano a a senang mosola. Ka ngwaga wa 2003 moepo wa Letlhakane o ne wa ntsha diteemane tsa diketekete di le lekgolo le borataro tsa dikarata le bokete jwa lekgolo le lesome le bobedi (212kg). Letlapa le le lengwe kwa moepong ke la dikarata tsa bo 0.26 le bokete jwa bo masome a matlhano le bobedi (52mg). Mafelo a a itseweng a tla tsweledisiwa mo dingwageng tse di le lesome le bongwe tse di latelang.
Letlapa la teemane le e leng gone le epiwang le tlhabololwa kwa moepong o o mabapi wa Orapa wa diteemane o o seng kgakala. Moepo wa Letlhakane o okametswe gape ke ba moepo wa Orapa.
Mosola wa ditswa mmung[baakanya | edit source]
Meepo ya Orapa. Letlhakane le Damtshaa e ntsha diteemane tse dintsi go feta meepo epe fela mo lefatsheng ka bophara. Se se jesang monate ke gore moepo wa Debswana kwa Jw aneng. one o ntsha diteemane tse di tlhwatlhwa kgolo go na le ya diteemane dipe fela mo lefatsheng. Ka bokhutshwane, lefatshe a Botswana le ipelafatsa ka gore ke lone le nang le diteemane tse dintsi ebile e le tsa tlhwatlhwa-kgolo lefatshe ka bophara. Segolo bogolo. diteemane tse di dirisiwa go tokafatsa matshelo a batho ba lefatshe leno. gammogo le go tlhabolola seemo sa itsholelo.
Mogojwa o gateletse gore ke lone lebaka le, le le pateletsang gore go tlhongwe kwa pele methale ya motia ya go babalela ditswa-mmung tse, e sere gongwe dirukutlhi tsa tloga tsa ntsha Orapa kwa ga mmapereko.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ www.kutlwano.com/a-re-ye-Letlhakane-mine/ -


text:
Sedirisiwa ebong Makoro
Makoro (yo o ka bitswang gotwe mekoro , mokoro ) ke mokoro yo o dirisiwang thata kwa makgobokgobong a Okavango , mo Botswana. O tsamaisiwa ka legong le le leele ke motho a eme ka dinao , ka fa a ntse a o kgorometsa.
Makoro a diriwa ka go gajwa thutwa ya setlhare se se tona se se tlhamaletseng , jaaka logong lo lontsho kgotsa logong la setlhare sa Kigelia. Makoro a a tlhabolotsweng gompieno, gantsi a dirilwe ka ditlhale tse di itiretsweng tse di thata. Makoro a tlwaelesegile thata ka a dirisiwa ke bajanala fa ba batla go bana makgobokgobo , mo gantsi seo se leng kwa mafelong a diphologolo, mme makoro a a kgona go dirisediwa go tlodisa batho makgobokgobo kgotsa fa ba tsama mo go one. Mekoro e e tshabelellwa thata ke go tsenelelwa ke kubu, tse di ka o menolang motlhofo. Dikubu di tlhalosiwa fa di sa tswa go simolola mokgwa o morago ga tiriso ya makoro gape le makoro e mengwe ka nako ya fa go tsomiwa.
Contents
Tiriso ya Makoro kwa metsaneng ya bokone-bophirima[baakanya | edit source]
Banni ba motse wa Jao Flats mo kgaolong ya Okavango ba eme sejaro go bogela ditso di diragala mo matshelong a bone jaaka go kgonagetse ka tiriso ya ditlhaeletsano mo motsaneng wa bone ga mmogo le makoro e e tla abiwang go thusa banni go kgabaganya noka.E ne ya re mo potsolotsong, boeteledipele jwa motsana oo jo bo neng bo lebega bo tletse ka boitumelo jwa leboga dikoporasi tsa mafaratlhatlha ka di arabile selelo sa bone se se sa bolong go ba kokonela.Modulasetilo wa komiti ya ditlhabololo tsa motse Rre Gaboipeelwe Manja, a re ka ntlha ya phatlalatso ya ditlhaeletsano bogolo jang tsa beMobile jaanong ba na le sebaka sa go tlhaeletsana ka tshosologo le ba masika, ditsala le setshaba ka kakaretso ka e tshwara gongwe le gongwe go na le tse dingwe.
Banni ba tlhokana le dipalamo[baakanya | edit source]
Rre Manja a re o solofela fa ngwaga eno e le o o monamagadi kwa motsaneng wa bone ka gore puso e sa tswa go araba selelo sa bone sa letlhoko la dipalamo ka go ba rekela mokoro o o tlaa ba thusang go golaganya motsana wa bone le metse e e mabapi e tshwana le Seronga le Etsha.Le fa go ntse jalo, modulasetilo a re ga ba itumedisiwe ke go bo badirelapuso ba sa tle kwa go bone mo e bileng jaanong go ba rontshang go inaakanya le mananeo a puso go tlhabolola matshelo a bone.Rre Manja a re ka lebaka leo, mangwe a mananeo a siiwa ke nako ba ise ba a akole ka gope ka ba beilwe ka fa mosing ke ditlhaeletsano.A re badirelapuso ba ipata ka gore motse wa Jao o mo makgobokgobong mme ka jalo ba tshaba metsi kgotsa go dirisa mokoro, a re jaanong o ipotsa gore seemo seo se tla a tswelela go fitlhela leng ka gore Jao ke lone legae la bone.O file sekai ka lephata la banana le ngwao a re ba le utlwalela fela ka ba se ke ba etela motsana wa bone go imolola banana mo lehumeng jaaka go diragala ka banana ba metse e mengwe.Kgosana ya motsana oo, Johanne Xhokwe o kopile babegadikgang go etela motsana wa bone go gasa ditiragalo tsa motse wa bone jaaka e le bone bagokaganyi ba puso le setshaba.
Botsamao bo kgoreletsa ditirelo[baakanya | edit source]
Motse wa Jao o mo makgobokgobong a noka ya Okavango, ka jalo ga go na motsamao wa dikoloi fa e se fela go dirisa mokoro kgotsa sefofane mme go belaesega gore badirela puso ba tshaba go etela teng.Mo go tse dingwe, modulasetilo o ngongoregile gore ka ntlha ya go tlhoka marekisetso kwa motsaneng wa bone mme banni ba koo ba tshabelelwa ke lehuma ka ba sa kgone go rekisa tse ba nang natso jaaka ditlatlana le ditlhapi go itshetsa ka tsone.O ngongoregetse gape go bo puso e diegela go tlhomamisa motse wa bone o a rileng o sale o nnile teng ka ngwaga wa 1931 mme nakokgolo ke eno ntswa metse e e runyang morago ga one jaaka Seronga e setse e tlhomamisitswe.A re ka ntlha ya seo, motsana wa bone ga o tlhabologe mo jaanong banni ba Jao ba fudugetseng kwa metseng e sele jaaka Seronga, Etsha le e mengwe go ya go tsenya bana ba bone dikole go latela bongaka le tse dingwe.Le fa go ntse jalo, o lebogetse puso go bo e kgonne go ba agela kokelwana mo motsaneng wa bone ntswa ba se na mooki fa e se go thusiwa ke mooki wa Seronga le yo o ba etelang gangwe fela mo kgweding a re seo se ba baya ka fa mosing bogolo jang mo malwetseng a tshoganetso.A re mo nakong eno fa go na le molwetse yo o pitlaganeng ba mo rwala ka mokoro go mo isa kwa Seronga, sekgele sa dioura di ka nna tharo kgotsa go feta ba ntse ba le mo metsing.
Dikgoge tsa kwa ntle[baakanya | edit source]
O ka tsibogela[baakanya | edit source]
- Dugout (boat)


text:
Maru a Pula School
Template loop detected: Template:Infobox School
Sekolo sa Maru-a-Pula ke sekolo se se ikemetseng , mo dithutong tsotlhe, se se golwane se se bonwang mo Gaborone, Botswana. Se simolotswe ka ngwaga wa 1972, ebile se godile go tsweng mo setlhopheng sa baithuti ba le masome a mabedi le botlhano go ya kwa palong ya baithuti ba le makgolo a marataro le masome a matlhano. Maru-a-Pula se ruta dithuto tsa tlhwatlhwa, le baithuti ba ba kwalang ditlhatlhobo tse di tsewang tsia lefatshe ka bophara tse di akaretsang Cambridge International General Certificate of Secondary Education (IGCSE) gape le tsa GCE (ditlhatlhobo tsa legatlo la tswelelo go tsena mo Mmadikolo). E ka ne e le 25% ya baithuti ba ba nnang mo sekolong. Bontlha bongwe jwa baithuti ke Batswana,mme go fetla ba le mafatshe a le masome a mane a emetswe, go akaretsa United States, India, England, South Africa, Nigeria, China, Zimbabwe, gape le Romania.
Sekolo se se kile sa tshegetsa dikgaisano tsa World Individual Debating and Public Speaking Championships ka ngwaga wa 1999 gape sa romela ditlhopha tsa baemedi tse pedi go tsenelela dikgaisano ka ngwaga wa 2008 tsa Championships in Stuttgart.
Kamogelo ya baithuti[baakanya | edit source]
Sekolo sa Maru a pula se dirisa motlhale wa boleng jo bo kwa godimo mo go amogeleng moithuti go nna moithuti wa sekolo.Gore moithuti a tsene mo sekolong o tshwanetse go bo a pasitse ka maduo a a nametsang.Sekolo se se itsege lefatshe ka bophara ka jalo se se lopa gore ba ntshe maduo a a kgatlhisang gore ba kgone go amogela bauthuti ba ba le bantsi.Motho yo o batlang go nna moithuti wa sekolo o tshwanetse gore a bo a pasitse potsotherisano(Interview) ya bone ebile a nale maduo a A,B,C fela.
Mekgatlho ya Sekolo[baakanya | edit source]
Mo sekolong go nale metshameko ka go farologana jaaka Kgwele ya dinao le emengwe fela jalo.Baithuti ba nale bokgoni jwa go itlhophela se ba batlang go se tshameka ba lebile bokgoni jwa bone.Baithuti ba kgona go tsamaya mesepele go iteisana borathana le ba dikolo tse dingwe.Mme se tlisa botsalano fa gare ga baithuti.
Bokhutlo[baakanya | edit source]
Maru a pula ke nngwe ya dikolo tse di fang thuto ya maemo a ntlha mo lefatsheng la Botswana.Batho ka bontsi ba batla go tsenya bana ba bone teng mo sekolong.
Motswedi[baakanya | edit source]
Template:Member Schools of Round Square Template:Coord missing[[Category:]]Template:Africa-school-stub Template:Botswana-stub


text:
Mochudi
Mochudi ke toropo la Botswana. Mochudi ke motse mogolo wa Bakgatla-ba-ga-Kgafela,mo kgalong ya Kgatleng.Ke mongwe wa motse o banni ba teng ba ipeelang ka ngwago ya bone.Ona le palo ya batho ba ka tshwara masome a mane a dikete.Motse o,o kwa bokone-botlhaba le dikilometara di ka tshwara masome a mararo le bosupa go tswa mo toropo kgolo Gaborone.motse o o sekgele sa dikilometara di sekae go tswa mo tsele kgolo ya Gaborone-Francictown,o ka bonwa ka go fapogela kafa motsaneng o gotweng Pilane.
Mochudi one wa tlhomiwa ke batho ba letso la Tswana ka ngwaga 1871.
Tsa Bojanala[baakanya | edit source]
Matlho otlhe a bajanala mo Mochudi a felela mo motlhobong wa ditso wa Phuthadikobo oo mo godimo ga thaba. Motlhobo wa ditso ona le ditshwantsho le mekwalo e megologolo ee buang ka tshimologo ya Bakgatlha.O a gilwe mo dikagong tse pele eneng ele tsa sekolo sa ntlha mo Mochudi,jaaka ele bosupi go tswa mo ponetshegong ya kwa ntle .Go bapa le teng ke enngwe ya terekere ya ntlha gonna ya Motswana.Motlhala wa lonao le letona le mong wa lone eleng Matsieng,mogaka le modimo wa batho ba letso la Tswana,yo aneng a eteletse batho ba gagwe le diphologolo mo legareng la lefatshe go gapa lefatshe ka bophara.Mochudi o tlhwaelesegile ka matlo a setswana aa takilweng leka jeno kgotla ya setswana esantse ele teng . Gole go ntsi ks Bakgatla go ka bonwa mo:David Suggs'enthnography entitled "A Bagful of Locust and the baboon Woman :construction of Gender ,change ,and Continuity in Botswana.
Ditso[baakanya | edit source]
Mochudi ke motse mogolo wa Bakgatla, ba ba tlholegang totatota kwa lefatsheng la Aferika-Borwa. Bakgatla ba ne ba siela mo lefatheng la Botswana ka ngwaga wa 1871 morago ga go tlhaselwa ke maburu ba gapa ditsha tsa bakgatla. Ka nako ee Bakgatla ba ne ba bona bonno fa thabeng ya Phuthadikobo mabapi le noka ya Ngotwane. Fela ujaaka metse e mengwe mo Botswana Mochudi ke mongwe ya metse e nang le dikago tsa matlo a a tlhabologileng le a segologolo a supang ngwao ya bone. Dikgosi tsa Mochudi e bong Kgosi Linchwe Khamanyane Pilane yo o busitseng ka ngwaga wa 1875 go fitlhelela ngwaga wa 1924 le Kgosi Molefi Kgafela Pilane yo o busitseng ka ngwaga wa 1929 go fitlhelela1958 ba ne ba boloka gautshane le kgotla gone mo motseng wa Mochudi. Kgotla ya Mochudi e bapile thata le tsela e e tswelang kwa thabeng ya Phuthadikoko, phuthadikobo ke ngwe ya mahelo a bojanala e bile e le lehelo le le nonotshang ditso tsa le fatshe la Botswana. Museum kgotsa Motlobo wa ditso le matlotlo a Botswana o na le ditswantsho tse di supang fela sentle ngwao ya Bakgatla le ditso tsa bone. Dingwe tsa ditshantsho tse di supa bomme ba bopa,dikgosi le dingaka tsa setso di rapelela pula,basetsana le basimane ya ko sekoleng sa bogwera le bojale le mekgabiso ya mantlo.
Mafelo a kgatlhisang[baakanya | edit source]
Nngwe ya dikole tsa ntlha go agiwa mo motseng Mochudi ka ngwaga wa 1921 ne se agile ke Rre Regent Isang Pilane. Sekole se ke sone sa ntlha go naya bana dithuto tsa sekole se segolwane e bong(secondary education). Ka ngwaga ya 1976 sekole se ne sa fetolwa Motlobo wa ditso le matlotlo(Museum) ebile se na le ditswhantsho tse di kgatlhisang tsa moitsanape yo o itsegeng lefatshe ka bophara e bong Professor Isaac Schapera yo o neng a le tlhaga thata ka go itse ngwao le botshelo jwa Batswana mme Rre Professor Isaac Schapera o ne a tlhokahala ka ngwaga wa 2000. Lefelo le lengwe le le kgatlhisang thata mo motseng a Mochudi ke kereke ya Deborah Retief Memorial Church e e agilweng ka ngwaga wa 1903 le mo bogompienong e ntse e mo tirisong.
Dikgoge[baakanya | edit source]
- Botswana Tourism Organisation 2013,http://www.botswanatourism.co.bw/destination/mochudi
- http://www.knowbotswana.com/mochudi.html


text:
Zambia
Zambia ( /ˈzæmbiə/), yo o itsegeng lefatshe ka bophara ka leina la lefathse la Zambia, ke lefatshe le le dikaganyeditsweng ke mafatshe a mangwe. Mafatshe a mabapi ke la Congo mo bokone, Tanzania mo bokone botlhaba, Malawi mo botlhaba, Mozambique, Zimbabwe, Botswana le Namibia mo borwa, le Angola mo bophirima. Toropo kgolo ke Lusaka, e e bonwang kwa borwa bogare jwa lefatshe. Palo tsa batho di kitlanye thata mo toropo kgolong ebong Lusaka mo borwa le kwa kgaolwaneng ya Copperbelt Province go ya bokone bophirima.
Ka kgwedi ya Phalane a tlhola masome a mabedi le bone ngwaga wa 1964, lefatshe le ne la tsaya boipuso jwa lone go tsweng kwa lefatsheng la United Kingdom mme tona Rre Kenneth Kaunda o ne a tswengwa mo stlilong sa botautona.Phutlhego ya Kaunda's socialist United National Independence Party (UNIP) e ne ya tsaya marapo a go busa go tsweng ka ngwaga wa 1964 go ya kwa go wa 1991. Go tsweng ka ngwaga wa 1972 go ya kwa go wa 1991 lefatshe la Zambia e ne e le lefatshe la phutlhego e ngwefela, maikaelelo a se e ne e le go kopanya lefatshe go nna lengwefela ka sekano sa 'Zambia o mongwefela, lefatshe le lengwefela'. Kaunda o ne an fengwa ke Frederick Chiluba wa phuthego ya social-democratic Movement for Multi-Party Democracy ka ngwaga wa 1991,ka yone nako e lefatshe la Zambia le ne la nna le kgolo ya itsholelo ka selekanyo se se kwa godimo[1].
Dipolotiki[baakanya | edit source]
Dipolotiki tsa lefatshe la Zambia ke tsa puso ya batho ka batho,ke gore tautona o itlhophelwa ke batho go ya ka ditlhata le go rata ga bone mme se se raya fa tautona a tlhophilwe o etelela lefatshe le yone khudutlhamaga tota.Tautona wa gompieno ke Rre Sata yo fentseng ditlhopho ngwaga yo o fitileng.E re le fa go ntse jalo seemo sa sepolotiki ga se se jesang diwelang mo nakong ya gompieno ka gore batho ba belaela gore go ka tswa go ile ga nna le maretshwa a tsietso[2].
Puo[baakanya | edit source]
Puo e e buiwang molefatsheng la Zambia ke Sekgowa, se se dirisiwang mo fa go buiwa ka tswa kgwebo le gape se dirisiwa mo dikolong go ruta baithuti. Teme e e buiwang mo mafelong mangwe jaaka toropo ya Lusaka,ke puo ya Nyanja.Le fa go ntse jalo, Bemba le Nyanja di buiwa gantsi kwa ditoropong le mo mafelong a a tlhabologileng jaaka Zambia. Tse dingwe di akaretsa Kaounde, Tonga, Lunda le Luvale, tse g gasiwang ka tsone mo dithulaganyong tsa sesupa ditshwantsho sa Zambia National Broadcasting Corporation (ZNBC).Palo ya dipuo tse di buiwang mo lefatsheng la Zambia di masome a bosupa le bosupa[3].
Seemo sa Bosa[baakanya | edit source]
Lefatshe la Zambia le mo kgaolong ya borwa bogare jwa Aferika ka jalo go nale selemo se se nang le dipula le mogote yo o kwa godimo mme e re mariga go nne le mariga a a boitshegang a ka dipula tse d phataletseng.Seemo se se rotloetsa dilo di tshwana;e temo thuo mme se se godise kgotsa se tlhabolola itsholelo ya lefatshe.


text:
Lebala La Metshameko La Francistown
Lebala la metshameko la Francistown ke lebala le le dirisiwang metshameko ka mefutla mo Botswana, le le santseng le agiwa.Fa le fela ka ngwaga wa 2009,le tla bo le dirisiwa gantsi go tshameka Fa le fela ka ngwaga wa 2009, le tla bo le dirisetswa kgwele ya dinao gape le tla tshegetsa metshameko ya setlhopha sa mo gae sa TAFIC. Lebala le le tla nna le nonofo ya selekanyo sa go tshegetsa batho ba le 27,000.
Le tla nna le ditlamelo tse di tona tsa tlhwatlhwa. Le nale manno a ditilo a a tlhomaganeng go ya ko godimo a le borobabongwe. Lebala le le tla tsenngwa motlho wa nnete. Mmanno a a tlotlegileng a a bidiwang "Pavilion" a tla nna le ditlamelo tsa batlotlegi tsa maemoa a ko godimo. Lebala le ke lone le le tona mo Botswana,le tla dirisediwa go tshegetsa metshameko ya tlhwatlhwa ya mafatshe e e totegang.Ke nngwe ya mabala a a fiwang tota gape a tsewa tsia ka gore toga-maano a sone ke e e kwa godimo mo lefatsheng ka bophara.
Bodulo jwa puisanyo le jwa itshidilo mmele bo tla tsenngwa mo labaleng. go solofelwa fa lebala le le tla fela ngwaga o o tlang ka kgwedi ya Hirikgong e simolola. Lebala le ke lengwe la ditlamelo tse ba lekgotla la metshameko ya kgwele ya dinao (FIFA) e ikaelelang gore le dirisewe ke ditlhopha tsa sejana sa lefatshe sa ngwaga wa 2010 pele ga metshameko.
Dipadi tse dingwe[baakanya | edit source]
- "Francistown Stadium" (in en). Ministry of Youth, Sport and Culture (Botswana). http://www.mysc.gov.bw/dsr/index.php/projects-details/francistown-stadium. Retrieved 25 Ngwanatsele 2012.
Dikgoge tsa kwa ntle[baakanya | edit source]
Coordinates: 21°09′37″S 27°29′55″E / 21.160261°S 27.498565°E


text:
Ngwana
Go ya ka tsa boitsanape ngwana kgotsa bana fa bale mokawana: tota fela go tlhalosega ele motho yo o fa gare ga dipaka tsa go belegwa le go tsena mo seemong sa go nna rre kgotsa mme. Dingwe tsa diteme ditlhalosa ngwana go simolola fa a ise a belegwe. Tlhaloso ya ngwana e e ka fa molao e tlhalosa fa "ngwana" e le motho yo mopotlana, fa gongwe go lebilwe dingwaga "Ngwana" fa gongwe o ka tlhalosa tomagano le motsadi kgotsa selthopha sa batho mo go ka bitswang gotwe ke lekgotla kgotsa tumelo; gape o ka kaya go amiwa thata ke dinako dingwe, mafelo, kgotsa dikgwetlho.
Contents
- 1 Ditlhaloso tse di ka fa molaong,tsa boitsanape le tsa kgolagano ya batho
- 2 Dikakanyo go libilwe bana
- 3 Tomagano
- 4 Dingwaga tsa boikarabelo
- 5 Dintsho tsa bana
- 6 Molao wa ngwana a le mongwe
- 7 O ka tsibogela
- 8 Tse di lateng ketse di dirisitsweng go batla kitso ee kwadilweng fa
- 9 Dikgoge tsa kwa ntle
Ditlhaloso tse di ka fa molaong,tsa boitsanape le tsa kgolagano ya batho[baakanya | edit source]
Lekgotla la ditshaba la United Nation smo kwatlabolotsong ya ditshwanelo tsa ngwana e tlhalosa fa ngwana e le "motho yo dingwaga tse di ka fa tlase ga lesome le boferabobedi kgotsa fa e le sengwe Molao o tshwanetse wa amanngwa le ngwana".[1] Se se letleletswe ke mafatshe a le 192 mo go a le 194 a e leng maloko. Ditlhaloso dingwe tsa teme ya seja tlhapi e ditlhalosa lefoko "ngwana" go simolola fa a setse a sa belegwa.[2] Ka tsa boitsanape ngwana ke mongwe le mongwe yo a fagare ga paka ya go belegwa le go gola kgotsa mongwe yo o mo pakeng ya go gola ya bongwana. Bana bana le ditshwanelo tsa palo e ko tlase gona le bagolo ka gore go lemogiwa ga ba sena maikarabelo a go tsaya ditshwetso tse di rileng, gape ba tshwanetse gore ka nako tsotlhe ba bo bale ka fa tlase ga tlhokomelo ya mogolo yo o nang le boikarabelo.
Jaak ise mogolo[baakanya | edit source]
Temogelo ya fa ngwana a farologana le bagolo e simolotse go itshupa ka di sentshuri tsa bo 16 le 17. Ditlhopha tsa batho di simolotse go kaya ngwana e se mogolo yo mopotlana mme e le motho wa tsetla tse di ko tlase tsa kgolo yo o tlhokang tlhokomelo, lorato le kgotlatso ya mogolo.
Phetogo e e ka bonwa mo metakong ya Middle Ages, jaaka bana ba ne ba tshwantshiwa e le motho yo monyenyane a sena dikai dipe tsa bongwana. Ka di sentshuri tsa lesome le borataro dikapo tsa bana di tsa simolola go nna teng mme di na le ditebego tsa konokono tsa bongwana. Go simolola moragonyana ga di sentshuri tsa bo lesome le bosupa go tswelela pele ngwana o ne a supiwa a tshameka. Ditshwantsho tse di tshamekang ka bana le mafoko di ne tsa simolola go dirwa ka yone nako e.[3]
Dikakanyo go libilwe bana[baakanya | edit source]
Dikakanyo tsa maikutlo go lebilwe bana di a farologana lefatshe ka bophara mo dingwao dile mmalwa. Dikakanyo tse difetogile ga nako e ntse e tsamaya. Ditshekatsheko tsa ngwaga wa 1988 ka maikutlo a Europa ka konokono ya bana di lemogile fa lefatshe la Italy le remeletse thata mo baneng fa la Holand lone le sena sepe ka bana mo go kalokalo, fa mafatshe a mangwe o ne a tshwana le Austria, Great Britain, Ireland le West Germany a wela fa gare.[4]
Tomagano[baakanya | edit source]
Bana botlhe ba feta ka dikarolo tsa kgolo go lebilwe maikutlo le boitshwaro. Losea kgotsa ngwana yo monyennyane ba tla tshameka ba le nosi ka boitumelo. Fa ngwana yo mongwe a tsena mo tshamekong e e tsweletse le e ne o ka ntshiwa ka go garumelelwa kgotsa ka go mo kgarametsa. Mogongwe ngwana o kgona go tshameka le yo mongwe, ka bonyakabonya a ithuta go amogana le go drisa ditshono tsa gagwe. Kwa pheletsong setlhopha se a gola goya ko baneng ba le bararo kgotsa ba le bane. Ka nako e ngwana a simololang go tsena sekolo la bananyana go tla nna motlhofo mo go e ne gore a tsenelele setlhopha sa bana ba bangwe mme a simolole go natefelelwa ke lesedi le o.[5]
Ngwana yo o nang le ADHD le bogole o ka tlhoka thuso e e feteletseng go ithuta tselana tsa bo ja mmogo. Go fetoga ga dikai tsa ngwana wa ADHD di ka modira gore a nne se tshwakga mo kamanong ya gagwe le ba nkana ba gagwe. Bana ba ba tlhaelelwang ke go tsaya nako ya bone ga e kake ba inakanya le tomagano mo tikologong ya bone, se se dira gore go nne thata mo go bone gore ba ithute dikitso tsa tomagano ka lesedi le ba nang le lone.[5]
Dingwaga tsa boikarabelo[baakanya | edit source]
Template:See Dingwaga tse go akanngwang fa ngwana a na le boikarabelo mo ditshwetsong tsa gagwe sekai(lenyalo, go tlhopha, le tse dingwe fela jalo) di fetogile mo tsamao ya nako, mme se se kailwe ke tsela e ba tsewang ka yone ke makgotla a molao. Ka dinako tsa ba Roma, gone go tsewa gore ngwana ga e kake ya nna modira melato, maemo a moragonyana a ileng a amogelwa ke kereke.. Ka disentshuri tsa lesome le boferabongwe, bana ba ba ko tlase ga dingwaga tse supa gone go sa dumele gore e ka nna badira melato. Bana ba dingwaga tse di fetang bosupa bone gone go akanngwa gore ba na le boikarabelo jwa ditshwetso tsa bone. Ka mong ba ne ba ka lebisiwa dikatlholo tsa melato ya borukutlhi, ba isiwa kwa kgolegelong ya batho ba ba tona, e bo ba otlhaiwa jaaka bone ka go ba kgwathisa, go batshuba ka ditshipi le go ba kaletsa. [6] Mo bo gompieno mo mafatsheng a le mantsi jaaka Canada le United stattes, ngwana wa dingwaga tse di lesome le bobedi kgotsa go feta ba bewa ka boikarabelo jwa ditiro tsa bone mo ba ka felelang ba rometswe kwa dikgolegelong tsa pankanyo motho jaaka 1}juvenile hall.
Ditshekatsheko di lemogile fa mafatshe a ka nna masome a mabedi le botlhano lefatshe ka bophara a sena dingwaga tsa thuto e e tlhokegang gotsa e e patelesegang go ka dirwa. Dingwaga tse di ko tlase tse di sa letelelweng fa ngwana a ka bereka kgotsa go nyalwa le tsone di a farologana. Mo mafatsheng a le sekaenyana fela a le lekgolo le masome a mabedi le botlhano, bana ba dingwaga tse supa go ya kwa go tse lesome le botlhano ba ka tseelwa kwa kgotla tshekelong le kwa dikgolegelong ka mabaka a ditiro tsa borukutlhi. Mo mafatsheng a mangwe bana ka fa molaong ba patleletswa go tsena sekolo go fitlhela ba le dingwaga tse di simololang ka lesome le bone kgotsa lesome le botlhano, mme ba ka bereka pele ga dingwaga tse. Tshwanelo ya ngwana ya go rutega e gomagomediwa ke go nyalwa mo go tlang pele,pereko ya bana le go isiwa dikgolegelong.[7]
Dintsho tsa bana[baakanya | edit source]
Ka dingwaga tsabo 1600 kwa England, gone go solofelwa fa motho a ka tshela go fitlhela dingwaga di le masome a mararo le botlhano se se bakilwe ke dintsho tsa bana tse di neng di feta sephatlo sa bana botlhe ba dingwaga tse di kwa tlase ga bone.[8] Ka nako ya tshimologo ya madirelo, tsholofelo ya lebaka le ngwana a ka letshelang e ne ya oketsega fela thata.[9]
Go tsweng bo mmantswitswidi ba palo ya batho le botsogo, dintsho tsa bana difokotsegile thata go similola ka dingwaga tsa bo 1990.
Dintsho tsa bana ba dingwaga tse di kwa tlase ga botlhano difokotsegile ka 42% kwa United States fa kwa Sebia le Maylasia di fokotsegile ka 70%.[10]
Molao wa ngwana a le mongwe[baakanya | edit source]
- O ka tsibogela:Molao wa bana ba le babedi
Molao wa lefatshe la Chaina wa ngwana a le mongwe o letlelela baratani go belega ngwana a le mongwe fela. Molao wa palo gotlhe ya batho wa Chaina o akgoletswe go fokotsa kgolo ya palo gothle ya batho kwa Chaina e e neng e le kwa godimo pelo ga tlhamio ya molao o. Tiriso ya molao o e kgadilwe thata ka gotwe o rotoetsa le go gatelela batho gore bo mme ba bolae masea a a sabelegwang le gore batho bantshe dikarolo dingwe tsa bong gore ba seka ba tshola. Lefa kotlhao ya boimana jo bo sa ipaakanyediwang e le katlholo ya madi, kgateleo ya polao ya lesea le le sa belegwang le go kgaola bong go itsa pelegi le tsone ke melato e e atlholwang e amangwa le leso kgotsa kgontsho ya ka bomo mme katlhao ya tse tsotlhe e ka nna dingwaga di le lesome mo kgolegelong. Fa ngwana yo mongwe a ka belegwa ko ntleng ga a le mongwe yo o letlelelwang ka fa molao batsadi bao batla duela madi a mantsi ka ba tlaabo ba duelela letsatsi lengwe le le nngwe le a tshelang ka lone.
O ka tsibogela[baakanya | edit source]
- Go tlhoka go nna le bana
- Kgokgontsho ya bana ka tsa tlhakanelo dikobo
- Intekese ka dipadi ka banana
- Tlwaelo ya ngwana
Tse di lateng ketse di dirisitsweng go batla kitso ee kwadilweng fa[baakanya | edit source]
- ↑ “Katloloso ya melao ya ngwana” Kgatiso ya molao, ofisi ya United Nations High Commissioner for Human Rights
- ↑ Bona Shorter Oxford English Dictionary 397 (6th ed. 2007),e e leng tlhalo ya ntlha "A fetus; an infant;...". Tsibogela ‘The Compact Edition of the Oxford English Dictionary: Complete Text Reproduced Micrographically’, Vol. I (Oxford University Press, Oxford 1971): 396, e e tlhalosang fa e le: ‘Losea le le sa belegwang kgotsa motho yo e le gone a belegwang’.
- ↑ Essays on childhood
- ↑ Rachel K. Jones and April Brayfield, Life's greatest joy?: European attitudes toward the centrality of children. Social Forces, Vol. 75, No. 4, Jun 1997. 1,239-69 pp. Chapel Hill, North Carolina.
- ↑ 5.0 5.1 Socialization stages
- ↑ Juvenile courts
- ↑ Melchiorre, A. ( 2004) At What Age?...are school-children employed, married and taken to court?
- ↑ W. J. Rorabaugh, Donald T. Critchlow, Paula C. Baker (2004). "America's promise: a concise history of the United States ". Rowman & Littlefield. p.47. ISBN 0-7425-1189-8
- ↑ "Modernization - Population Change". Encyclopædia ya Britannica .
- ↑ Child mortality rates dropping


text:
Mababe
Mababe ke motsana yo mo kgaolong ya bokone bophirima jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo bathong ya ngwaga wa 2001 dipalo di ne dile lekgolo le masome a matlhano le bosupa.[1]
Contents
Kgaolo ya Maun le metsana ya Mabapi e gatetse pele ka kgwele ya Dinao[baakanya | edit source]
Mababe le dikgaolong ya Maun di akgoletswe tiro e ekgatlisang mo go gateleng pele mo kgwele ya dinaong.Komiti e e tsamaisang metshameko ya banana ya Constituency Tournament ya Maun e galaleditse maphata a a ba thusang segolo jang ka bodiredi, dipagamo le tse dingwe ka dinako tsotlhe fa e kopa dilo tsa go nna jalo. Go buile jalo mothusa molaodi Mme Gaehetswe Maphakwane mo phuthegong ya go lebogela tirisano ya komiti le maphata a a thusang ka didirisiwa ka dinako tsotlhe, a re fa e ne e se ka tirisano eo kgaolo eo e ka bo e sa kgone go bona maduo a e a bonang. Mme Maphakwane a re go le gantsi kgaolo ya Maun ga e ke e tlhoka go tsenelela metshameko eo go twe ga go na dikoloi kana dilo dingwe ka jaana komiti e agilwe ka badirela puso ba maphata ka bontsi ka jalo therisano e nna e le teng.
Phenyo ya Ditlhopha[baakanya | edit source]
Mme Maphakwane o ne a itsese komiti ya gagwe gore tikologo ya bosupa e a simologa mme a re gore ba tswelele ka phenyo ya bone, ke gone gore ba godise tirisano e e ntseng e le teng. O tlhalositse fa bothata jwa kgaolo e le fela gore ga e tsewe sentle kwa e felelang e tshameka teng ka jaana e nna e fenya ka matshwao a a kwa godimo mme go setse go lebega o ka re jaanong ga ba a tshwarana sentle le bagolwane ba dikgaolo tseo. Mogolwane wa Lephata la Metshameko kwa Maun, Rre Othata Dikobe ene o ne a leboga komiti eo, a re e ne ya thusa kgaolo ya Chobe e e neng e na le bothata jwa go simolodisa metshameko eo kwa dikgaolong tsa Sankoyo, Mababe, Khwai le Savuti ka ntlha ya go tlhoka dipagamo. O tlhalositse gore Chobe e mo setlhopheng sa bobedi (Group 2), mme a re e tshwanelwa ke go thusiwa fa e na le mathata, a re o leboga thata gore go fitlha jaanong, go bo go ise go nne le bothata bope kana dingongorego dipe ka maloko mangwe a komiti. Bangwe ba maphata ba ba neng ba tsene pitso eo ba ne ba leboga thata ka ba re se se ba itumedisang segolo bogolo ke gore ga go na dingongorego ka batho ba bone ba ba ba ntshitseng go tsena mo komiting mme ba re ke bosupi jwa tirisano e e tlileng.
Dikgoge tse dingwe[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-09.
Coordinates: 19°10′49″S 23°59′49″E / 19.18028°S 23.99694°E
[[Category:Kgaolo ya Botswana ya Bokone Bophirima
]]


text:
Merogo
Lefoko merogo le raya senngwe se se jegang e ka nna bontlha bongwe jwa setlhare kgotsa matlhare, mme go sa akarediwe dipeo gape le maungo. Se se raya matlhare, ditlhito, kgotsa medi ya ditlhare mme gape go akarediwe le dimela tse dingwe (jaaka squash).
Lefoko merogo/morogo ga le na leina la nnete le le tsepameng mo dithutong tsa biology; ka go rialo lefoko le le raya dilo tse di mmal culinary and cultural tradition. Sekai ke gore batho ba tsaya gore mabowale one ke merogo le fa e ntse e se ditlhatsana,[1][2],fa bangwe bone ba a kgaoganya le dijo ka kakaretso.[3]
Merogo e mengwe e kgona go jwewa e sa apewa fa e mengwe yone e jewa e apeilwe, gape le e mengwe ke tshwanelo ya gore e jewe e apeilwe. Merogo gantsi e jewa e apewa e le seshabo kgotsa mo dijong tse di letswai. Le fa go ntse jalo, merogo mengwe e dirisiwa mo dijong tse di nang le sukirinyana, jaaka rhubarb pie le carrot cake.
Tlhaloso ya lefoko "merogo" jaaka "setlhare se se golang se jewa" e ne e ise e simololwe go fitlha ka 18th century.[4]
Contents
Mafoko[baakanya | edit source]
Go nale mafoko a le mane a a rayang merogo le maungo:
- Maungo(dimela): peo ya leungo (nako dingwe e akaretsa tse di farologanyeng popego),
- Leungo(a a kgethiwang): bontlha bongwe jo bo jewang jo bo nang le sukiri,
- Merogo: bontlha bongwe jo bo jewang jo bo letswainyana.
Nngwe ya dimela di tshwana mmidi kgotsa dinawa , di ka tsewa fela jaaka merogo.
Nngwe ya dipotso tsa gore a mme tamati ke morogo e santse e kile ya sekwa kwa kgotla tshekelong ya United States ka ngwaga wa 1893. Mme kgotla e tlhalositse ka molao motheo wa Nix v. Hedden gore tamati ke morogo ka gore e wela mo dituelong tsa ngwaga wa 1883 tsa dithoto tse di tswang kwa mafatsheng a sele. Kgotla kgolo e bile ya papamatsa gore tamati ke leungo gape fa go buiwa ka dithuto tsa dimela.[5]
Gantsi molefatsheng la Botswana merogo e jewa ka tamati, ditapole, anyansi le di carrots. Se di dira gore morogo o tiye dikotla tse di tlhokegang mo mmeleng wa motho gape maungo aa natetsha morogo thata. Merogo e tlhokana le thokomelo ee namatsang fa motho a e jadile, gonne merogo ke ngwe ya dimela tse di tshabelelwang ke go bola ka bonako, fa godimo ga moo e thokana le thokomelo e ntsi kgathanong le ditshidinyana tse di jang merogo gore di seka tsa senya morogo.
Gantsi thata gore morgo o gole sentle o tlhokana le go nosediwa, motshetelo, molemo wa pesticides. Se golo bogolo jang ka gore mo fatsheng a tshwana le a Botswana jaana batho ka bontsi ba itshetsa ka yone temo thuo. Kajolo dimela le maungo a thokanale thokomelo e tshwanang le ya teemane.
Temo ya merogo le maungo e ka tshetsa batho[baakanya | edit source]
Mothusa tona wa temothuo, Rre Oreeditse Molebatsi o rotloeditse balemi ba merogo le maungo go dira ka natla go jesa lefatshe leno.E rile mothusa tona a bua kwa phuthegong ya balemi ba merogo ba kgaolo ya legare kwa Mahalapye ka Mosupologo, a ba bolelela fa a tshwentswe ke go sa direng sentle ga bone.Rre Molebatsi a re lephata la gagwe le na le lenaneo la temo ya merogo la ISPAAD, le mo go lone puso e thusang balemi go simolola le go tsweledisa temo ya nosetso. A re temo ya merogo ke kgwebo e molemi a ka dirang madi go itshetsa le go jesa lefatshe, a tlatsa ka gore balemi ba itse fa temo ya merogo e raya molemi a dira ka diatla go ntsha maduo a a kwa godimo.Rre Molebatsi a re o tshwenyegile thata ka gore go na le balemi ba le bantsi mo kgaolong ya legare mme sebe sa phiri ke gore bontsi jwa bone ga ba dire sentle, a ipotsa gore matsapa di a tsaya kae.O ne a rotloetsa balemi ba nosetso go tsaya temo ya bone ka tlhoafalo ka jaana go na le mmaraka wa merogo mo Botswana le mo mafatsheng a sele. Mothusa tona o ne a rotloetsa balemi ba ba direlang mo dikgaolong tse di se nang metsi gore ba kgone go tswelela mo kgwebong ya bone.A re go na le balemi ba ba sa direng sentle mo dikgaolong tse dingwe lebaka le letona e le metsi, mme seo se ba kgoreletse go gola le go kgona ditoro tsa bone.Rre Molebatsi a re o lemogile fa go na le mathata mo baleming ka jaana thobo ya bone e le kwa tlase ntswa go na le badirelapuso ba ba firetsweng go ba thusa go tokafatsa thobo.O ne a kgothatsa balemi go dirisana thata le badiri bao mo dikgaolong tsa bone gore maduo a nametse le gone gore molemi a obe letsogo.A re thobo ya merogo mo lefatsheng leno fa e kopantswe ga e goroge kwa seelong se se batlwang go jesa Batswana, mme seo se pateletse puso go reka merogo kwa ntle.
Rre Molebatsi a re ke ka moo a emeng ka dinao gore balemi ba dire ka natla go ntsha thobo e e lekaneng go rekisiwa mo mmarakeng wa Botswana.A re o kgatlhanong le balemi ba e reng go nna thata mo kgwebong ya bone ba bo ba sia ba tlogela, a tlatsa ka gore seo ga se na go isa lefatshe la Botswana gope. Mothusa tona a re kgwebo e raya gore molemi o tsile go dira ka gotlhe go sa kgathalesege gore o a latlhegelwa kgotsa o dira dipoelo ka a tlhaloganya gore tse di kgona go diragala mo kgwebong.O ne a rotloetsa balemi ba merogo go simolodisa mokgatlho o o ba tshwaraganyang gore ba bue ka lentswe le le lengwefela.Rre Molebatsi a re go nna mokgatlho go a busetsa ka puso e ka reetsa dilelo tsa bone fa ba bua ka lentswe le lengwe fela.O ne a kopa balemi gore ba tswe ka megopolo e e ka thusang puso go tsaya ditshwetso tse di maleba le gone go fetola ditsetlana tsa go tlhabolola temo ya nosetso. E rile balemi ba tswa la bone ba supa fa ba lebanwe ke dikgwetlho di tshwana le letlhoko la metsi le motlakase o o turang mo go ngomolang pelo fa ba re ba o tsenya kwa masimong.Nngwe ya dikgang tse ba neng ba di ntsha e bile ba kopa puso go e sekegela tsebe ke go fokodiwa ga ditlhwatlhwa tsa go hira batswakwa ka ba le turu mme e bile gape Batswana e se batho ba ba ratang go bereka kwa masimo.Ba re e sale diteseletso tsa nakwana di emisiwa jaanong ba sokola ka batho ba ba dirang kwa masimong mme ba kopa puso go di busetsa.Fa a latlhela la motlapitsong, Rre Koonyatse Tamasiga o ne a re go na le batho ba ba saleng ba fiwa masimo mo kgaolong ya Dikabeya gore ba simolole go lema mme nako kgolo ke eno, ka jalo a kopa puso go a neela balemi ba ba tlhoafaletseng temo.A re masimo ga a ka ke a fiwa batho fela ba bo ba sa a dirise.
Dikai tsa dimela tse di dirisiwang jaaka merogo.[baakanya | edit source]
Palo ya dilo tse di bitswang "merogo" e telele ebile ga e akaretse bontlha bongwe jwa dimela:
- Lehupela la sethunya
- Dipeo
- Mmidi , dinawa,
- Matlhare
- Mahupela
- Dithitwa
- Dithitwa tsa matlhare
- Modi
- Dinawa
Dikota[baakanya | edit source]
Dingwe tsa dikota tse e leng gore morogo o nale tsone ke tse di latelateng tse di kwadilweng ka puo ya seeng:
vitamins A and E, protein, fiber, zinc, thiamin, calcium le iron le tse dingwe fela jalo. http://www.vegetariantimes.com/blog/nutrition-face-off-raw-vs-cooked-spinach/
Tlhokomelo[baakanya | edit source]
Thobo e e faphegileng e tsweledisa botsheolo jwa merogo .
Merogo e nang le mathare e tshwanetse ya dirisiwa mo nakong e e khutswane , kgotsa ya bewa mo pampiring e phutlhetswe.
Maemo[baakanya | edit source]
Template:Expand section Go nale maemo a ISO a a buang ka merogo le maungo.[6]
O ka tsibogela[baakanya | edit source]
- Boleng jwa dijo
- Tshireletso ya dijo
- Leungo
- Palo ya merogo
- Merogo e e nnang e le teng ngwaga otlhe
- Baji ba merogo
- Veganism
- Malwetse a merogo
- Diphologolo tse di jang merogo
- Thekiso ya merogo
Dipadi[baakanya | edit source]
- ↑ "Mushrooms" classified under "Other vegetables". In What foods are in the vegetable group? United States Department of Agriculture. Last modified on 2011-05-31 02:35 PM. Retrieved 2011-06-02.
- ↑ "Mushrooms" classified under "VEGETABLES". In Suggestions - Vegetables at Cooks.com. Accessed on 2009-06-24].
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.
- ↑ Ayto, John (1993). Dictionary of Word Origins. New York: Arcade Publishing. ISBN 1-55970-214-1. OCLC 33022699.
- ↑ Full text of this opinion in Nix v. Hedden courtesy of Findlaw.com.
- ↑ "67.080: Fruits. Vegetables". International Organization for Standardization. http://www.iso.org/iso/iso_catalogue/catalogue_ics/catalogue_ics_browse.htm?ICS1=67&ICS2=80. Retrieved 2009-04-23.
Palo pele[baakanya | edit source]
- Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2


text:
Motse wa Pandamatenga
Pandamatenga ke motse o mo kgaolong ya Bokone-bophirima jwa, Botswana. Motse o o gaufi le molelwane wa Zimbabwe, lefelo la molelwane o le itsewe ka leina la Pandamatenga.
Kgwebo ya tsa temo-thuo e dirwa thata mo masimong a dikaganyeditseng motse wa Pandamatenga, kwa go tlhagileng metlhale e mecha ya didirisiwa tsa temo thuo go tsweng Australia tse di tokafaditseng seemo sa tsa temo thuo.[1] Palo batho kwa Pandamatenga ka ngwaga wa 2001 e ne le 1545.[2]
Contents
Banni ba kopiwa go nna le seabe mo ditlhabololong[baakanya | edit source]
Mothusa tona wa lephata la dikgaolo Rre Maxwell Motowane o kopile banni ba motse wa Pandamatenga go nna le seabe mo ditlhabololong tsa motse wa bone.Mo phuthegong ya kgotla kwa motseng oo bosheng, Rre Motowane o kopile banni ba motse oo gore ba bope makgotlana a ka one ba ka thusang puso go tlhabolola motse ya bone.A re komiti ya ditlhabololo tsa motse e le nosi ga e ka ke ya kgona go tlhabolola motse e le yosi ntswa go na le methale mengwe e ba ka e dirisang go bopagana ba tlhabolola motse.O ne a tlhalosa gore makgotlana kgotsa dikomiti di tshwana le tsa distrust di kgona go tlhabolola motse di thusana le puso fa e tlhaelelang teng.Rre Motowane a re fa dikomiti tse di itlamile go dira mmogo, ba kgobokanya megopolo ba dirisana le kgosi, mokhanselara wa kgaolo ditlhabololo di ka nna teng.O ne a ba kopa gore ba batle megopolo e ka yone ba ka tsholetsang leina la motse wa bone ka lone, a tlatsa ka gore puso e tlhoka go ka tsewa tema ka e ka se kgone e le nosi.O ne a tlhalosa gore ditiro tsa puso di dintsi, ka jalo e ka se di kgone e le nosi ka e bile le one madi tota a se yo malatsing ano, mme palo ya Batswana, masiela, ba na le bogole le botlhe ba ba thusiwang ke puso dipalo tsa bone di ntse di ya magololetsa.
Mo go tse dingwe Rre Motowane o ne a lekodisa banni ba motse wa Pandamatenga ka melao kakanyetso e e builweng kwa palamenteng e akaretsa molao kakanyetso wa go tlhomamisa semolao makgotlana a tshwana le a di VDC le a metse e e tlhomilweng gore ke yone e ditlamelo di tlaa isiwang kwa bathong mo go yone (service centres).A re go lebaka makgotlana a go nna jalo a bereka fela mme a sa beiwa ka fa molaong kgotsa go se na melawana e e e tlamang.
Dituelo di kokonela banni ba Pandamatenga[baakanya | edit source]
Banni ba motse wa Pandamatenga mo kgaolong ya Chobe ba lela ka dituelo tse di kwa godimo tsa metsi.Banni ba ntshitse selelo se mo phuthegong ya kgotla, e e neng e tshwerwe ke mopalamente wa kgaolo ya bone, Rre Gibson Nshimwe kwa motseng oo bosheng. Ba kaile fa e sale koporasi ya metsi ya Water Utilities e tsaya mo go ba khansele le Water Affairs ba duela madi a mantsi.Ba re e re le ntswa puso e re ba intshe mo lehumeng ka go nna le ditshingwana tsa merogo mo malwapeng, ga ba bone gore ba tlaa kgona ka gore ditshingwana tseo di tsile go batla metsi a mantsi.Mo go tse dingwe, banni ba ne ba kaya fa mananeo a puso e a dirang go thusa Batswana, a sa ba solegele mosola ka go nne ba nna fela mo lefelong la diphologolo le bojanala mme e bile le lone leruo la bone ga ba kgone go le rekisa ka kwa ntle ga kgaolo.Ba file sekai se sengwe, sa molawana wa thekiso ya matlalo a diphologolo, ba re ga ba na go boelwa ke sepe ka ntlha ya bolwetse jwa tlhako le molomo mo kgaolong ya bone.
Mo go tse dingwe banni ba ne ba lela ka ofisi ya motlakase gore motse wa bone o motona e bile o na le motlakase mme ga ba na kwa ba o rekang teng fa e se kwa Kasane fela, dikhilomethara di le lekgolo go tswa mo motseng wa bone.Mongwe wa batsenelela diphuthego e Mme Sarah Tlou o ne a bua ka pelo e e botlhoko gore e re le mopalamente a bua ka molao gore jaanong dikgwebo tse dipotlana di tsile go sireletswa, beng ba marekisetso a mogolwane ga ba ba tshedise sentle.Mme Tlou o kaile fa beng ba marekisetso ba ba koba fa pele ga marekisetso a bone ba re ba ba tseela kgwebo ntswa ba sa rekise sepe se se tshwanang le sa bone.Monana wa motse Johnson Moyo, ene o ne a kopa mopalamente gore banana ba kgaolo ya Chobe le ba motse wa Panadamatenga ba saletse kwa morago le gone go ineela mo nnotaging ka ntlha ya gore ga go na kwa ba ka itlosang bodutu teng.E rile a tswa la gagwe, mopalamente a ba bolelela ka mananeo a puso a LIMID le ISPAADD a ba ithusang ka one e le balemi barui.Rre Nshimwe o ne a ba tlhalosetsa gape le ka ditlhabololo tse di tlaa diragalang mo kgaolong ya bone jaaka go katolosiwa ga lebala la difofane, go simolodiwa ga Zambezi Agro farming le kago ya borogo jwa Kazungula.
Dikgoge tsa kwa ntle[baakanya | edit source]
Botswana /Pandamatenga Botswana
Dipadi tse dingwe[baakanya | edit source]
- ↑ "Masedi Farms records impressive produce". Botswana Press Agency (BOPA). http://www.gov.bw/cgi-bin/news.cgi?d=20051212&i=Masedi_Farms_records_impressive_produce. Retrieved 2007-12-08. Template:Dead link
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-08.
Coordinates: 18°32′35″S 25°38′35″E / 18.54306°S 25.64306°E


text:
Ian Khama Seretse Khama
Ian Khama Seretse Khama ke tautona ya bone ya lefatshe la Botswana gape ke kgosikgolo ya bangwato. Ke ngwana wa ntlha wa tautona ya ntlha ya Botswana, Sir Seretse Khama le mme Ruth Khama. O tshotshwe ka 27 Tlhakole 1953 ko Chertsey, Surrey, United Kingdom.
Ian khama ene ya nna mothusa tautona ka ngwaga wa 1998 a sena go ithola marapo ko sesoleng, ko a neng ele molaola sesole sa botswana (BDF). o ne a tsena ele lantlha mo palamenteng ka di 13 Seetebosigo morago ga go fenya ditlhopo tsa poeletso a emetse kgaolo ya Bokone Jwa Serowe ka ditlhopo dile 2,986 kgathanong le 86 wa mtlhopeng wa Botswana National Front.Ian Khama never gone to school.


text:
Gumare
Contents
Tshimologo[baakanya | edit source]
Gumare kgotsa Gomare ke motsana o o bonwang kwa kgaolong ya Bokone-bophirima jwa ##Botswana|Botswana##, gaufi le makgobokgobo a Okavango# Palo ya batho ba Gumare e ne e le makgolokgolo a a borataro, masome a borataro le bosupa mo palo bathong ya ngwaga wa 2001#[1]
Makalana a puso a le mane a laola kgaolo ya Ngamiland:
- Kgaolo ya Makgotlana;
- Kgaolo ya kokamelo;
- Kokamelo ya merafe;
- Lephata la kabo ditsha#
Maun o okametse ditirelo tsa bogare jwa Ngamiland# Gumare ke yone fela kgaolwana, e e bitswang kgaolwana ya Okavango, gape e nale kokamelo ya tsamaiso ditiro tsa yone# Molelwane wa bookamelo jwa Okavango o simolola kwa Habu, go akaretsa Qangwa le Xaixai go ya kwa Gudigwa# Molelwane wa sepolotiki o simolola kwa Etsha 1 go fitlha kwa Gudigwa mme se se pharologanyo le thuto le temo-thuo# Go nale metsana e le masome a mabedi le bosupa mo kgaolwaneng ya Okavango#
Popego ya lefatshe le Diruiwa tsa tlholego[baakanya | edit source]
Okavango ke ene fela wa bontlhabongwe kwa go nang le diphologolo le ditlhare mo Kalahari# Okavango o ikaegile fa lefelong le le sa siamang fa lefatshe le , tshikinyegelang teng le thoromo ya lefatshe# Go tswa fa, phetlogo ya popego ya lefatshe e nna e fetloga gape e sa tshepege# Go nale komelelo ya lefatshe, makgobokgobo, metswedi, lekadiba, bojang mo lefatsheng, bodiba gape le ditlhake tse di sa balegeng tsa selekanyo se se sa tshwaneng le popego e e pharologanyo#
Merafe ya Okavango[baakanya | edit source]
Merafe e e tumileng mo kgaolwaneng e ke ya Batawana, Bayeyi, Baherero gape le Bahambukushu, le Basubiya# Gape go nale Banoka #noka ##Basarwa|Basarwa###, baagi tota ba Okavango, gape le Bakgalagadi le Baherero# Bontsi jwa ditlhopa tse di agile fa tlhoko ga noka, e ba e dirisang go tshwara ditlhapi gape le go nosetsa diruiwa tsa bone# Ba lema mo dibateng tsa merwalela,mmidi le mabele#
Go dira madi mo Okavango[baakanya | edit source]
Nngwe ya dilo tse di ba thusang ka go dira madi ke bojanala #le fa dikompone tse e le tsa batswa kwa#, thuo ya diruiwa, go loga ditlotwana gape le madirelo a a potlana, le temo-thuo# Kgaolwana ya Okavango ke legae thata ka palo ya batho e e itebagantseng le temo-thuo gore ba kgone go itshelela# Ka ngwaga wa 1975 khutlola ya United Nations Development e ne ya thusa batho mo Gumare le Etsha go godisa botswerere jwa go loga ditlatlana gore di kgone go rekisiwa kwa mafatsheng a mangwe# Ditlatlana le tse dingwe tse dinnye, dipetlo tsa maemo di ne tsa isiwa kwa Gaborone gape tsa isiwa kwa United States le Europa go rekisiwa#
Jaaka dikgaolo tse dingwe mo Botswana, Okavango o lebaganwe ke kgwetlho ya kanamo ya mogare wa HIV/AIDS mo bathong#
Dipadi tse dingwe[baakanya | edit source]
Coordinates: 19°22′09″S 22°09′42″E / 19.36917°S 22.16167°E
Template:Botswana largest cities
[[Category: Mafelo a a nang le batho ba ba ntsi mo Botswana]] [[Category:Kgaolo ya Botswana ya Bokone Bophirima ]]


text:
Kgomo ya Tswana
Kgomo ya swana ke kgomo ya nama e e tlholegang mo Botswana.ke mofuta wa Sanga o o tshwanang le Borotse le Tuli, e ntsho ka mmala kgotsa mebala e e farologaneng: ka tlwaelo e bohibidu jo bo tseneletseng, gape ga se gantsi e nna ntsho mo go tseneletseng mofuta wa tleng o ka fitlhelwa gape kwa Afrika Borwa. diphologolo tsa mofuta o di tlwaetse go nna mo mogotleng, tikologo e e omeletseng le bokgoni
Jo bogolo jwa dikgofa le mogote Maina a mangwe a a tlwaelesegileng mo gae ke ;Bechuana,Sechuana,Setswana,Batawana,Mangwato,Sengologa le Seshaga.
Contents
Setso[baakanya | edit source]
Kgomo ke Phologolo e e botlhokwa thata ka gore fa o lebelela ga gona sepe se se latlhiwang mo go yona. Sengwe le sengwe mo kgomong se na le mosola fa e phela le fa e sule. kgomo ke banka ya Motswana, bogologolo Batswana ba ne ba e tlotlile thata ka e ne e ba thusa mo botshelong. Ka moo ba ne ba e bitsa Modimo o nko e metsi, le fa o lebelela mo dianeng go ne go na le diane tse dintsi tse di buang ka Kgomo. Kgomo fa e santse e phela e golegiwa fa go lemiwa, go ya nokeng ka selei, go goga kolotsana ya kgotokgoto jaaka sepalangwa. Fa o ntse o e tlhokometse e a tsala lesaka le tlale. Maswi a kgomo a botlhokwa thata, re ja bogobe ka ona, re a nwa, re nwa mogodungwana ka ona, re dira madila. Boloko jwa kgomo bodirisiwa go kgapha fa fatshe bo tlhakantswe le mmu le fa go bopelwa, fa bo omeletse bo dirisiwa go besa molelo fa go apeiwa, mme fa bo omeletse bo thugegile bo le motshotelo bo tshelwa mo tshingwaneng ya dijwalo.
Kwa mafatsheng a mose jaaka China ba titiela boloko ba bo khurumetse mme bo ntshe Gase e e tshubang molelo go apaya. Dikgomo di dirisiwa go ntsha magadi fa o nyala gongwe go rekolola sefane sa ngwana yo o sa nyalang mmaagwe, go duela kgotsa go ananya fa o tlhoka sengwe le go leboga ngaka fa e sena go tshwara motse wa gago, le go leboga modisa yo o di tlhokometseng, le fa motho a ne adirile molato o ne a atlholwa kgomo ka go ne go sena dikgolegelo. Kgomo fa e sule gongwe e tlhabilwe e santse e le botlhokwa thata. Re simolola ka go ja nama, letlalo la yona le ne le dirisiwa ka nako ya fa go tlhagile leso go phuthwa moswi mme a bolokwe ka lona, le dirisiwa gape go nna phate, diaparo le dikobo fa le sugilwe. Letlalo le dira gape thebe, moropa, ditlhako, le dikgole, gape le a fadiwa go ntshiwe makukana. Boboko bo tshasiwa mo matlalong fa a sugiwa, dinaka di dira phala kgotsa lepatata, fa ngaka e fetsa go tshwara lelapa e ne e le tlogelela molemo e o tsentse mo lenakeng. Mafura a dira tsholo fa e le marapo a ne a setlhwe go nna dinakana tsa motsoko le go betliwa go dira mekgothi ya diditsi le ya dithipa. Moswang o ne o dirisiwa go kopanya batho ba ba tlhoaneng ba sa utlwane.
Dikgomo di tshabelelwa ke tlhako le molomo[baakanya | edit source]
Tona wa temothuo Rre Christian De Graaff o tlhalositse gore dikgomo tsotlhe tse di nang le bolwetse jwa tlhako le molomo mo kgaolong ya Zone 6 di tlaa bolawa. E rile fa a tshwere diphuthego tsa kgotla kwa motseng ya Matsiloje, Patayamatebele le Tonota mo bosheng, Rre De Graaff a re ba tshere tshwetso ya go bolaya dikgomo tsotlhe tse 21 000 mo kgaolong ya Matsiloje.Tshwetso eo e tserwe ka ntlha ya gore kgaolo ya taolo ya matlhoko a leruo ya Zone 6 e na le mogare wa bolwetse jwa tlhako molomo o montsi, a tlatsa ka gore bolwetse joo bo anama ka bofefo.Tona o tlhalositse gore fa dikgomo tseo di sa bolawe, bolwetse bo tlaa anamela kwa dikgaolong tse dingwe.Tona o ne a re dikgomo tse di nang le mogare di tlaa bolawa di bo di hupelelwa go tloga ka kgwedi ya Seetebosigo e tlhola ga raro.O tlhalositse, le gore barui ba tlaa phimolwa dikeledi ka P1 700. kgomo nngwe le nngwe, go sa lebiwa gore e tsiang, ke ya mofuta ofe le seemo se e eleng mo go yone. Tona De Graaf o ne a kgothatsa barui ba ba amegang go dirisana le badiri ba puso go lwantsha bolwetse jo.
A re maikaelelo a bone ke go bolaya le go hupelela dikgomo tseo ka bonako gore bolwetse bo felele gone foo.Tona o ne a kgothatsa banni go tswelela ba kenta dikgomo go fitlhelela ka kgwedi ya Seetebosigo e tlhola lesome le botlhano, go netefatsa gore bolwetse joo ga bo anamele kwa dikgaolong tse dingwe. Mopalamenete wa Tati East, Rre Guma Moyo o ne a ntsha mogopolo wa gore go sekasekwe madi a phimolo dikeledi.E rile fa ba akgela, banni ba ne ba ntsha mogopolo wa gore puso ya lefatshe leno e rotloetse puso ya lefatshe la Zimbabwe go kenta dikgomo tsa bone tsotlhe, go emisa go anamela ga mogare wa bolwetse joo mo Botswana.Ba ne ba kopa puso le go tsenya terata ya motlakase go laola motsamao wa batho ba lefatshe la Zimbabwe le ba Botswana ba ba tlolang ba se na dipasa.Ba ne ba ntsha le mogopolo wa gore bakenti ba tshwanetse go tlhoma kampa ya sennelaruri gaufi le molelwane o o mo nokeng, ba tlhalosa gore barui bangwe ba kgaola terata ka dinako tsa fa dipula di na.
Dikgoge tsa kwa ntle[baakanya | edit source]
Template:Cattle-stub Template:Botswana-stub
Dipadi tse dingwe[baakanya | edit source]
Cite error: Invalid
tag; refs with no name must have content


text:
Kazungula, Zimbabwe
Kazungula ke molelwane wa bothibelelo kwa bokone jwa Matabeleland mo , Zimbabwe go bapa le Botswana, Namibia gapa le Zambia. Mo bophirima go nale motsana wa molelwane wa Botswana wa Kazungula , go tsweng kwa go nang le dithuso tsa mokoro tsa dikoloi go kgabaganya noka ya Zambezi go ya toropong ya Zambia e e bidiwang Kazungula.
Kazungula o golagangwa le tsela e e yang kwa mapothophotong a Victoria , sekgele sa dikilomethara sa masome a bosupa mo bokone .[1]
Tsela ya Kazungula[baakanya | edit source]
Mogolwane wa letsholo la ipabalelo tseleng la kgaolo ya Chobe Rre Thuso Mogapi a re ga a jesiwe diwelang ke gore monongwaga ga go na tirasano mmogo magareng ga bakgweetsi le ba letsholo la gagwe.Mo potsolosong le BOPA, Rre Mogapi o boletse gore bontsi jwa bakgweetsi ba feta fa go bone ba sa batle go emisiwa gore ba rutuntshiwe ka tsela ya Pandamatenga/Kasane ba re ba tsere molaetsa kwa go ba Nata.O tlhalositse fa ba simolotse dithuto tsa bone kgwedi eno e le 20 mme di ya go wela kgwedi e e tlang e le 5.Rre Mogapi a re go botlhokwa go ruta batho ka tsela e ya Pandamatenga/Kasane ka jaana e le mo lefelong le le sailang diphologolo.A re tsela eo ga e a teratelwa, e le gore diphologolo di nne le motsamao o o sa kgorelediweng, a re ke ka jalo diphologolo di tlalang mo go yone.A re tsela ya Nata/Kazungula e tsweletse ka go dirwa, ka jalo o gakolola batho go sa tabogise dikoloi, go fema dikotsi.A re moono wa monongwaga ke somarela botshelo, kgweeletsa go tshela ka jalo o gakolola Batswana go nna kelotlhoko mo ditseleng.Rre Mogapi o gakolotse bakgweetsi go nna keletlhoko fa ba reka maotwana a koloi go bona gore ga a feta nako ya one ya tiriso le gore ba dirise lebante la koloi ka dinako tsotlhe.A re go utlwisa botlhoko go bo bakgweetsi ba itlhokomolosa melaetsa ya bone ka jaana go diragetse dikotsi tse nne kgwedi eno fela.A re ya ntlha e diragetse kgwedi eno e le masome a mabedi le bongwe mme mo go yone koloi e ne ya pitokologa, ga seka ga gobala ope.Rre Mogapi a re kotsi ya bobedi e diragetse letsatsi le le latelang fa koloi e thula tlou mme ga gobala motho a le mongwe fa mo go ya boraro kotsi go tlhokafetse motho a le mongwe ntateng ya letsapa la mokgweetsi.
A re mo go enngwe kotsi koloi e ne ya thula phala mo tseleng ya Pandamatenga/Kasane mme ga go a nna le dikgobalo dipe.Rre Mogapi a re dikotsi tse tsotlhe di diragetse batho ba teng ba sena go tlhoka go ema fa go bone, a tlhalosa gore gongwe fa ba ne ba kile ba feta ka bone ba ka bo ba sa nna le dikotsi tseo ka jaana botlhe ba ba ithutileng mo go bone ba ne ba goroga kwa mafelong a ba neng ba a etetse go sena mathata.A re go botlhokwa gore bakgweetsi ba eme fa lefelong la bone go tsaya molaetsa o ba o ba tsholetseng ka jaana ba sa itse borai jwa tsela e ya Nata/Kazungula.Rre Mogapi a re ka letsatsi la keresemose go fetile dikoloi di le 89 mme mo palong eo ba kgonne go bua le bakgweetsi ba le 27 ba ba neng ba tswa Kasane ba labile Nata.Go tswa Nata go ya Kasane go fetile dikoloi di le 224 mme ba kgonne go bua le ba le 38.A re fa go lebilwe dipalo tse go supa sentle gore ga gona tirisano mmogo, ka jalo o kopa bakgweetsi gore ba itse fa go le botlhokwa gore ba tsee sebakanyana ba ba reetsa.
Dikgoge tse dingwe[baakanya | edit source]
Botswana Zimbabwe Zambia Namibia
Dipadi tse dingwe.[baakanya | edit source]
- ↑ Chris McIntyre (2010). Botswana. Bradt Travel Guides. p. 177. ISBN 13 978 1 84162 308 5.


text:
Barokologadi ba Ga Maotwe
Barokologadi ba Ga Maotwe ke morafe wa batswana ba ba nnang mo bokone botlhaba jwa Aferika Borwa# Bane ba kgaogana le morafe wa bapedi 'Bapedi' mme ba batla boagedi kwa morafeng wa Bakgatla Ba Kgafela#
Bane ba nna kwa motseng wa Lengwana , mme ba felela ba thibeletse mo motsebg wa Mankgopi gaufi le Ramotswa mo Botswana# Go tsweng ga bone kwa Mankgopi bane ba thibelela kwa Melorane e jaanong e leng lefelo la tlhokomelo diphologolo la Madikwe mo Aferika Borwa#
Ka ngwaga wa 1950 khudugo e nngwe ene ya nna teng Barologadi ba Ga Maotwe bane ba latedisa khudugo e fa bane ba patelediwa go foduga mo Melorane goya Misgund,fa ba bangwe bane baya De Brak#
Ka ngwaga wa 1958 gotswa mo Misgund bane ba fudugela ko Pitsedisulejang yo jaanong e leng motse yo mogolo wa Barokologadi fa morafe yo mongwe one wa phuthegela kwa De Brak, Maretlwana, Sesobe, Nkaipaa, Ramotlhajwe Ramokgolela,Magong le Obakeng#
Yo o santseng ele Kgosi
Kgosi Thari Maotoe ke ene yo a santseng ele kgosi ya Barokolokgadike#


text:
Tobane
Tobane ke motsana oo mo botlhaba jwa lefatshe la Botswana o ka tshwara sekgele se se masome a mabedi go tsweng mo toropong ee epang kopore/nikile ya Selebi-Phikwe. O 21° 57' 0" kwa borwa, 27° 54' 0" kwa botlhaba[1]. Motsana o o nale tsela ya sekonotere e e tswelang ko toropong e. Noka e tona e bidiwang Motloutse e feta ka motsana o kwa ntheng ya bokone botlhaba. Motsana o o nale ditlamelo tse dintsi jaaka metsi aa phepa go tswa letlamong la Shashe, motlakase,kgokelelo ya megala ya letlheka ka ba kompone ya Orange, Bemobile le Mascom. Gape e na le ditirelo tsa megala ya mo ntlong go tsweng kwa kompone ya megala ya Botswana. Go nale kokelwana, sekolo se se botlana le se segolwana. Palo ya batho e ka nna sekete makgolo a ferang bongwe le masome a mabedi le botlhano. [2]
Dipadi tse dingwe.[baakanya | edit source]
Coordinates: 21°57′S 27°54′E / 21.950°S 27.900°E
[[Category: Mafelo a a nang le batho ba bantsi mo Botswana]]


text:
Noka ya Mosetse
Noka ya Mosetse ke tlholego ya motlhala wa metsi mo Botswana. Mo lefatsheng la Botswana noka ya Mosetse ke yone motswedi go eleng kwa makgobokgobong a Makgadikgadi Pans, kwa bontsi jwa ditshidi tse di sa bonaleng motlhofo[1]. Ka go rialo Noka ya Mosetse e tshelegela kwa Sua Pan, mesele mongwe e e mo botlhaba jwa Botswana.
Contents
Go tlhokomela metsi go botlhokwa[baakanya | edit source]
Puso ya Botswana e beile go sireletsa metsi kwa godimo mo ditogamaanong tsa yone jaaka dipusiano tsa go a bona kwa mafatsheng a mangwe di tsweletse.E rile fa a bua kwa phuthegong ya go somarela metsi ya botlhano mo Gaborone bosheng, tona ya lephata la meepo, kgothetso le metsi, Rre Ponatshego Kedikilwe o ne a fa sekai sa lefatshe la Lesotho, le puso ya lefatshe leno e tsweletseng ka go buisana le lone ka go bona metsi kwa go lone.Rre Kedikilwe o ne a tlatsa le ka gore puso e gateletse le mo go phepafatseng metsi, bogolo jang mo dikgaolong tsa bophirima jwa lefatshe leno, a a nang le letswai le lentsi.Maiteko a mangwe ke a go batla boranyane jwa go fedisa kgotlelego ya metsi, tse a boletseng gore di lopa madi a mantsi.Rre Kedikilwe o ne a tlhalosa gore diphetogo tsa tsamaiso ya metsi le tsone di ba lopile madi a mantsi, ke ka moo di tsereng lebaka le leleele.Tona o ne a tlhalosa le gore metsi a dirisiwa ka bontsi mme a gaisanelwa thata ke temothuo, madirelo le malwapa.Le fa lefatshe leno le ne la bona dipula tse dinamagadi e bile matamo a Letsibogo, Shashe le Nnywane a ne a tletse, ga go na bosupi jwa gore dipula tse di kalo di tlaa na mo ngwageng o o tlang.Le fa go ntse jalo, Rre Kedikilwe o ne a netefaletsa setshaba gore le fa dikgwetlho di le dintsi jalo, di ka fenngwa, ka maduo a dipuisano tsa puso le ba-na-le-seabe.A re mengwe ya megopolo e e ntshiwang mo diphuthegong tsa kgotla jaaka wa go emisiwa ga lekgetho la metsi, e setse e diragadistwe
Banni ba kopa koporase ya metsi[baakanya | edit source]
Banni ba Mosetse le Dukwi ba kopa koporasi ya metsi ya Water Utilities go tlhoma diofisi tse go duelelwang tiriso ya metsi kwa go tsone kwa metseng ya magae.Ba buile jalo mo phuthegong ya kgotla e e neng e buisiwa ke mopalamente wa kgaolo eo, Major General Moeng Pheto yo o neng a wetsa loeto lwa go lekodisa batho ka dikgang tsa palamente e fetileng.Batho ba metse eo le e mengwe mo kgaolong, ba kgadile thata koporasi ya Water Utilities go bo e sa neele batho bogolo jang kwa metseng ya magae ditirelo tse di tshwanetseng jaaka kwa ba ka duelelang metsi teng.Bangwe ba tlhalositse fa ba sale ba duelela tiriso ya metsi mo malwapeng a bone ngogola ka Seetebosigo, ba bo ba supa fa ba na le poifo ya gore ba tsile go kgaolelwa metsi ka jaana fa e sale koporasi eo e tsaya tiro eo mo dikhanseleng ga e ise e bale dimmithara mo malwapeng a bone.Mo go tse dingwe, batho ba Lentsweletau ba re motse wa bone o saletse kwa morago mo ditlhabololong, ba re ba ipotsa gore a kwelotlase ya itsholelo e amile motse wa bone go feta e mengwe ka jaana ditiro tsotlhe tse di neng di tshwanetse go dirwa di seegetswe fa thoko jaaka fa ba ne ba solofeditswe gore motse wa bone o tlaa nna kgaolo potlana go lebilwe gore o kgakala le ditlamelo mme nako kgolo ke eno.Kgosi Muenda Mureti wa Dikgatlhong a re nako le nako batho ba rutwa ka tshomarelo tikologo le bophepa.A ga ba itumedisiwe ke malele a a tshwanang le metseto ya bana le tse dingwe tse di maswe tse di latlhelwang mo motseng wa bone ka e le diphatsa mo leruong.O kopile gore ba tsenyediwe motlakase le gore go agwe kokelwana ka jaana motse wa bone o godile.Ka molao kakanyetso o o tlaa bewang pele palamente e e tlang wa go oketsa dingwaga tsa banana, batho ba dikgaolo tseo ba dumalana gore dingwaga tsa banana di okediwe go tswa kwa go 29 go ya kwa go 35.
O ka tsibogela[baakanya | edit source]
- Metsana ya Mosetse
- Nwetwe Pan
- Sua Pan
Dipadi tse dingwe[baakanya | edit source]
- Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana) , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 [1]
Mola wa makwalo[baakanya | edit source]
- ↑ Hulsmans, 2006j


text:
Mokoro wa kwa Kazungula
Mokoro wa kwa Kazungula ke pantoni ee kgabaganyang boleele jwa selekanyo sa makgolo a mane a noka ya Zambezi gare ga Botswana le Zambia. Ke nngwe ya mekoro ee metona mo borwa bogare jwa Aferika, o nale nonofo ya selekanyo sa 70 tonnes. Thuso e e fiwa ke bakgweetsi ba le babedi ba mokoro gape ba direla fa melelwaneng ya Kazungula, Zambia le Kazungula, Botswana.[1]
E kopanya tsela ya Livingstone- Sesheke (ee kopanelang kwa Trans–Caprivi kwa Katima Mulilo gape e bo e aga bontlha bongwe jwa Walvis Bay ) go ya kwa go ee tona mo bokone-borwa jwa Botswana go fetla ka Francistown le Gaborone go ya Aferika Borwa,gape le go ya kwa {8 } Kasane- tseleng ee fetlang kwa maphothophothong a Victoria go tsena mo Zimbabwe. E direla mafatshe a mararo go kaela dikoloi mo (Zambia, Zimbabwe le Botswana)gape le a mangwe a mararo ebong (Namibia, South Africa le DR Congo).[2]
Ka ngwaga wa 2003 mokoro o ne wa tlhagogelwa ke kotsi fa koloi ya mogobagoba e e neng e rwele phetelela ya kwa Zambia e ne ya menola mokoro mme batho ba le lesome le borobabobedi ba ileng ba nwela mo metsing. Kotsi e e ne ya lebagangwa ba ba kalang bokete jwa dithoto mo Zambia go tlhoka go lebisisa bokete jwa dikoloi.[3]
Ka kgwedi ya Phatwe ngwaga wa 2007 puso ya lefatshe la Zambia le Botswana ba ne ba tlhalosa ka maikaelelo a go dira borogo fa lefelong le go emisetsa mokoro. [4]
Kwa Kazungula bokopanelo jwa mafatshe a mane ebong (Zambia, Zimbabwe, Botswana, Namibia)a tla ka selekanyonyana se sennye kgotsa selekanyo sa lesome go kopanela fa lefelong le le rileng (CLARIFY THIS SENTENCE) "Edwin Mogoelelwa". Go nna go fetoga ga metswedi ya noka gape le go tlhoka kgolagano kgotsa ntlha ya botlhokwa go baka go sa kgonagaleng ka teng ga ntlha ee leng teng gompienong. [5][6]
Mafatshe a a kgatlhwa thata ke go aga borogo,Botswana le Zambia, a mo ntlheng e ngwe mo go lebegang a kopanela molelwane yo o kgotsa selekanyo sa lesome, mo go ka diragalang gore go tlhokege dirisiwa ga molelwane mongwe wa baagisanyi. Popego ya noka gape le letsogo la noka mo lefelong e ela mo kgonagalong ya go bokhutlo jwa gore borogo bo tla nna fa kae go tsweng gaufi le fa ntlheng ya lefelo gape jaana gongwe e tsenelela kwa molelwaneng wa Zimbabwe. Zimbabwe o nale borogo le Zambia kwa maphothophothong a Victoria , sekgele sa dikhilomethara tse di masome a bosupa go tsweng kwa Kazungula. Namibia o nale makgabaganyo le Zambia gale kwa Katima Mlilo go tswa sekgele sa dikhilomethara tse di lekgolo le masome a matlhano kwa godimo ga noka. Bao ba ba tlang ba tswa Aferika Borwa go ya moepong wa kopore kwa Zambia kgotsa Lusaka ka tsela,ba tsena ka Zimbabwe ba dikhilomethara tse di mmalwa gaufi.
Bokhutlo[baakanya | edit source]
Mokoro o thusa batho go tlolela kwa mafatsheng a mane a ka jalo se se tlisa kutlwisisanyo gareng ga mafatshe a mane.
Dipadi tse dingwe[baakanya | edit source]
- ↑ komponi ya kgatiso ya Camerapix: "ditaelo tsa go ya Zambia. kompini ya kgatiso Camerapix, Nairobi, 1996.
- ↑ Terracarta/Mmepe wa mesepele wa mafatshefatshe, Vancouver Canada: "Zambia, kgatiso ya bobedi", 2000.
- ↑ Times of Zambia website "Stiffer law against overloading ready" 7 February, 2007, accessed 1 March 2007.
- ↑ "Zambia and Botswana reach Kazungula bridge deal." Palapye News blog. Retrieved 30 November 2007.
- ↑ Brownlie, Ian; Ian R. Burns (1979). "Botswana-Zambia (Quadripoint issue)". African Boundaries: A Legal and Diplomatic Encyclopaedia. London: C. Hurst & Co.. pp. 1098–1108. ISBN 0-903983-87-7.; summarized at African tripoints: Botswana-Namibia-Zambia by Michael Donner / Jesper Nielsen.
- ↑ Akweenda, S. (1997-04-23). "VI: Quadripoint Theory". International Law and the Protection of Namibia's Territorial Integrity. Netherlands: Martinus Nijhoff. pp. 201–3. ISBN 90-411-0412-7.


text:
Kgotla
kgotla ke bokopano jwa setshaba, batho ba ba nnang mmogo kgotsa molao wa setswana kgotlatshekelo ya magae a Botswana. Gantsi e etelelwa pele ke kgosi kgotsa mogolwane, gape le ditshwetso tsa batho di tlisiwa ke barongwa. Mongwe le mongwe o letelelwa go ntsha mafatlha a gagwe, gape ga gona ope yo o ka tsenang ganong se motho a se buang "fa ba bua maikutlo a bone". Go nale Setswana se se reng (ntwa kgolo ke ya molomo ). Ntateng ya ngwao, Botswana o ithaya a re ke ene yo motona mo pusong ya batho ka batho.
Mokgwa wa go letelela batho go bua mafatlha a bone go direlwa mo bokopanong jwa mefutla ka kakaretso, go tsweng mo go buisaneng go ya kwa go buisiweng ka boripana, gape go kgona go raya bokopano jwa metsotso e mentsi.
Kgotla gape e kgona go raya lone lefelo le go kopanelwang teng . Se se kgona go simolola ka ditlilo di le kwa tlase ga moriti go ya kwa lefelong la sennela ruri le nale ditlilo. Mo tlhaloganyong,leina le adimilwe mo sekgoweng sa Botswana go tsweng mo Setswaneng, le le rayang kgotla .
Mo sekgoweng sa Aferika Borwa , lekgotla ke bokopano jo bo bidiwang ke puso go buisana ka ditlogamano. Leina le adimilwe mo Sesothong, gape le raya kgotla .
Kgotla ya Batswana[baakanya | edit source]
Kgotla e kaiwa mo setsong sa Setswana jaaka lefelo la botlhokwatlhokwa. Ke felo kwa melao ya morafe e dirwang gone le ditsheko di tsenelang gone. Kgotla ngwe le ngwe, go ya ka Setswana, e biletswa boreaitse go thaya kgotla gore go sireletswe kgosi le morafe. Go epelwa lenaka la mere kgotla lenaka le beiwa mo mpontsheng go ya ka thato ya kgosi le baeletsi ba gagwe. Kgotla e agiwa go ya ka bogolo jwa morafe mme e agiwa jaaka seripagare sa kgolokwe.
Gantsi, ke Kgosi, borangwanaagwe le bao ba tlhopilweng ke ntlo ya kwa kgosing ba ba dirang le go fetola melao ya morafe. Manno kwa kgotla a dulwa go ya ka maemo a motho mo morafeng. Batlhanka le batlhoki ba dula kgakala xle kgosi. Bomatwetwe, batlhabani ba diganka le bahumi ba dula gaufi le kgosi. Ke gone fa mannong fa moo go neng gp bonwa gore ke mang yo nang le meraka e mentsi, e e sasailang ka metlhape ya dikgomo le letsomane la dinku.
Kgotla, kwa dipitso tsa morafe di tshwarelwang gone, ka gale e agiwa gaufi le kwa kgosing ka magong a ditlhare tsa mokgalo le moselesele, mme e agiwa ka mokwa yo o latelang:
Manno a kgotla - gantsi ka fa tlase ga setlhare
Lepatlelo la kgotla – go amogela bao ba tla emang ka dinao kwa kgotla
Leobo – moago e ruletsweng ka bojang
Leiso – kwa molelo o besiwang gone go ithuthafatsa, go apaya tota le go baya metsi mo isong
Lesaka la dikgomo
Ntlwana – e agiwa ka kwa morago ga lesaka
Kgotla e e kwa godimodimo ke kgotla ya kgosi. Mme yona e latelwa ke dikgotla tsa dikgosana le dikgotla tsa malapa. Senno sa kgotla se dirisiwa kwa kgotla fela, ga se tswe ka kgotla. Mme senno seno se dirwa ka legong la setlhare sa mokgalo, morolwana kgotsa mokabi. Dinno gantsi di betliwa ke banna ba motse.
Mo malatsing a gompieno dikgotla di fetogile go tsamaya le dinako. Sepodisa le meago mengwe ya puso e agiwa gaufi kgotsa go nna karolo ya kgotla.
Dipadi tse dingwe.[baakanya | edit source]
Dikgoge tsa kwa ntle[baakanya | edit source]
- [1] Retrieved 21 May 2008. Example of use in South African context
Dipadi tse dingwe.[baakanya | edit source]
- (2002) Oxford Dictionary of South African EnglishTemplate:Botswana-stub


text:
Teko ya Bial
Tekeletso Bial ke teko ya motswako wa serayane wa pentose. Dikarolo di akaretsa orcinol, hydrochloric acid, le ferric chloride. Fa go tsentsweng pentose teng,pentose e tlabo e kgala go bopafurfural. Motswako yo otla bo o fetola mmala go nna botala jwa loapi le go bopa marothodi a pula. Motswako yo o supa karolo tse pedi tsa absorption bands, e ngwe fa gare ga B le C e nngwe fa gare ga mola wa D
Maloko[baakanya | edit source]
Metshwako ya Bial e dirilwe ka 0.4gm orcin,dimelemetha dile makgolo a mabedi (200 ml) tsa motswako yo tseneletseng wa hydrochloric acid le 0.5 ml ya dipesente dile lesome (10%) tse motswako wa ferric chloride [1].
Dipadi tsa kwa kgotsa tse dingwe:[baakanya | edit source]
- ↑ Baldwin le Bell, tsebe ya 189


text:
Lekgotla la Babereki ba moepo mo Botswana
The Lekgotla la babereki ba meepo mo Botswana (BMWU) ke lekgotla la papadi le le ikgolagantseng le Botswana Federation of Trade Unions mo Botswana.
Lekgotla le itlama go thusa Babereki[baakanya | edit source]
Moeteledipele wa lekgotla la babereki ba ba duelwang ka letsatsi (Manual Workers Union) Rre Johnson Motshwarakgole a re lekgotla leo le leka bojotlhe gore ba ba latlhegetsweng ke ditiro ba boele mo tirong, le gore ba ba batlele ditiro kwa ntle ga lefatshe leno.Rre Motshwarakgole e ne e le sebui sa tlotla kwa moletlong wa go ipelela phenyo mo ikgaratlhelong ya go kopa koketso dituelo ka 16 per cent o o neng o tsenwe ke badirela puso, le badirela puso ba ba pele ba le 700 ba ba neng ba latlhegelwa ke ditiro mo lefatsheng leno kwa Makhubu Club bosheng.A re ba tsere tshwetso ya go batla diphatlha tsa ditiro di tshwana le tsa baoki kwa ntle, go balelwa kwa Namibia kwa di leng di ntsi teng.
A re ba setse ba batletse ba le lesome le bosupa kwa lefatsheng leo,mme ba solofela fa ba le lesome le bosupa ba tlaa bona ditiro mo bogaufing.A re kgang kgolo ke gore diphathi tsa kganetso le e e busang ya Domkrag ba reng ka seemo sa badirela puso.Rre Motrshwarakgole o ne a kopa boeteledipele jwa makgotla a babereki go ne ba laletsa diphathi tsotlhe tsa kganetso le e e busang meletlo ya bone.
Dingongora tsa ba Lekgotla la meepo[baakanya | edit source]
Lekgotla la babereki ba meepo ya Orapa, Letlhakane le Damotshaa mo kgaolong potlana ya Boteti lesupile ngongorego ka batswakwa ba ba tlhapiwang ka kutusiso ya gore baya go thswaragangwa le Batswana gore ba ithute mo go bone mo ngwageng tse tharo ka maikaelelo a re gotsweng foo trio tseo di boele mo diatleng sa Batswana.Basupile ngongorego eo mo phuthegong ya kgotla e e neng e buisiwa ke mothusa tona wa tsa pereko le tsa selegae Rre Gaotlhaetse Matlhabaphiri maabane fa ane a kopane le badiri go utlwa mathata a bone le gore goka tokafadiwa jang melao ya tsa pereko.Erile mokwaledi wa Botswana Mne Workers Union Rre Molebatsi Mukani a lekodisa tona a supa fa basa itumedisiweng ke kafa diteseletso tsa batswakwa di shahadiwang ka teng le fa go sa thokafale, maikaeleleo ele gore motswana yoo o ntseng a tshwaragane le motswakwa a ithuta mo go ene a seka a bona sebaka sa go tsaya maemo ao.Rre Mukani yo oneng a buwa mo boemong ja lekgotla one a re gape go lenaneo la PMS le ithaganeletswe go diriswa are nako ga e e isi e tle ya gore lenaneo leo le dirafadiwe kwa meepong are ga letsamaisiwe sentle.Ene yare a itebaganya le gontshiwa ga ditiro dingwe mo moeepong go neelwa dikonteraka tse di ekemetseng ka nosi a re Debswana e simolotse godirafatsa molao oo kwa ntle ga ditumelano la ba makgotla a babereki ba meepo, a supa fa bookamedi boise book bo kopanele ditherisano le makgotla a babereki.O ne a re godira jalo ke go koafatsa bodiredi le lekgotla la babereki ka gore bontsi ja maloko a lekgotla botlaa bo bo satlhole bo le teng.O ne gape a re puso e tsaya lebaka go tsibogela mathata a babereki ba supa fa ngalo ditiro ya ba bereki ba meepo ya 2004 e tlogetsa badiri ba le 461 ba sena ditiro, mme puso ene ya itshele moriti o tsididi.
Ba lekgotla le lesha le le lone le neng le emetse badiredi la National Mining Allied Workers Union (NAMAWU) le bone batswa la bone batlhalosesa tona maikemisetso a lone, segolobogolo le gateletse that mo goreng a bookamedi boseka jaana le letshogo la gore fa makgotla a runya go buwelela babereki a feta bongwe a tlaa kgoreletsa ditsamaiso ba supa fa ele tshwanelo ya gore makgotla a ka tlhamiwa Erile a latlhela mo boemo ja lekgotla leo modulasetilo Rre Thompson Koboyatau a supa fa bone batlhaloganya sentle gore ba tshwanetse go kopanela ditherisano le mmuso, badiri le bone ele badiri gore gotle gone Bonolo gore balemoge dikgoreletsi tse dikgoreletsi tse di kgoreletsang mo melawaneng ya pereko le go tla ka maano a gor edika bakangwa jang.A re ba lemoga sentle gore seabe sa bone se botlhokwa thata mo go ageng lefatshe leno go le somarela le gore godisetsa dikokomane, a re mme seo seka kgonagala fela fa boraro joo boka dirisana mmogo.Ene yare a bakgwa dikgaba mothusa tona Rre Matlhabaphiri are tota tsamaiso yotlhe ke gore a gokopanelwang mathata gotiwe ka metlhala ya tokafatso le paakanyo melawana ya tsa pereko fa go bonweng e katswa e sielwe ke nako teng.Mothusa tona one a re ao ke one maikaeleleo magolo a go kopana le mhiri le mhiriwa gore bonwe ditsela tsa kafa go ka dirwang ka teng go tokafatsa melwana ya tsa pereko, ene ya re morago a kopana le bookamedi jo le jone boning ja itumelela bokopano joo thata.Ene yare mo mafko a gagwe a kamogelwe mookamela meepo ya Orapa le Letlhakane Rre Sebetela Sebetela a supa fa foneela beng gae ditiro mo meepong ye a e okametseng gole kwa godimo thata, mme a dumelane le gore gongwe bantse bas a tshwaragenele ditherisano le makgotla a babereko go ba rerisa ka thulaganyo e eteng.
One a kopa gore a gofefosiwe go abiwa ga diteseletso tsa pereko gore bakgone go tlhapa baitsaanape ba ditiro tse dihaphegileng ka bofefo fa gotlhokege, one gape a totomatsa kompone ya gagwe gore e thoka go tshephiwa ka gole gantsi e direle dilo mo pepeneneng goitsa dikgothang.Erile a lathela mookamela lephata leo Rre Claude Mojafi a re dikompone tse ditona jaaka Debswana dina le lenaneo le le haphegileng la go direlwe diteseletso ka bofefo
Dipadi tse dingwe.[baakanya | edit source]
- ICTUR et al.,, ed (2005). Trade Unions of the World (6th ed.). London, UK: John Harper Publishing. ISBN 0-9543811-5-7.
Template:PortalTemplate:Botswana-stub Template:Africa-trade-union-stub


text:
Gabane
Gabane ke motsana o o dikhilomitara di le lesome le botlhano go tswa mo toropo kgolo Gaborone. ke motsana wa Balete ba ba tlholegang kwa Ramotswa o o ka fa tase ga bogosi jwa ga Kgosi Mosadi Seboko.Kgosi ya motse o ke Kgosi Seeletso Pule,ka ntlha ya se matlhogotshweu ba o bitsa lefatshe la ga Pule kgotsa Gabane Pule.
Gabane o itsege ka Madirelo a Pelegano Village Industries e e tlhametseng banana le bagolo jwa motsana o mebereko.Pelegano e tswakatswakantse ditiro tse di e dirang,go tswa mo go bopeng dinkgwana,go sila mabele,go betla,ga mmogo le go tshwantsha.Ka ntlha e bajanala ba tla ka mmetela go tla go bona le go reka magasigasi a.
Gabane o itsege thata ka itloso bodutu e e faphegileng e e dirang gore baagisane go tswa mo metseng e e mabapi ba tle ka dipalo letsatsi le letsatsi,se a bo e le ntateng ya Mountain Rest Bar e e itsegeng ka go letsa mmino wa jazz labone le tshipi mongwe le mongwe.Gabane o ntsitse baopedi ba tlhwatlhwa mo ditsong tsa lefatshe la Botswana magareng ga bone Franco and Afro Musica,Matsieng ga mmogo le Miso Mmereki tshoso e rweleng mo go tsa ditlaeletsano,o itsagale thata ka matlhaga tlhaga a gagwe mo Mokaragana (monate sukiri) ka jaana ke mogasi mo seromamoeng.
Ngwao Ya Gabane[baakanya | edit source]
Gabane o itsege thata ka moribo wa maitiso le meletlo ya tshupo tsa kapari. Motsana o, o nale bagaka ba diopedi ba le mmalwa ba akaretsa setlhopha saMatsieng le Franco_and_Afro_Musica. Banni ba Gabane ke barati le barotloetsi ba kgwele ya dinao. Setlhopha sa bone sa Mmamoratwa sa kgwele ya dinao ebong Uniao_Flamengo_Santos, ba tshameka mo phadisanyong kgolo ya metshameko ya kgwele ya dinao ya lefatshe la Botswana.
Ditlhabololo tsa motse wa Gabane[baakanya | edit source]
Gabane ke motsana oo gaufi le toropo kgolo Gaborone. Gabane o santse a gola jaaka go supagala matlhasedi a ditlhabologo di akaretsa dikago tsa madirelo ebong Choppies, marekisetso a leokwane.
Dintlha tsa konokono[baakanya | edit source]
Gabane ke legae la balatedi:
- Uniao_Flamengo_Santos
- Moeteledi pele wa kwasa kwasa Franco_and_Afro_Musica.
- Ba mmino wa setso Matsieng.
- Miso Mmereki, Mmadi wa dikgang kgotsa tsa itloso bodutu mo seromamoeng le setshwantsho sa motshikinyego.
- Innocent_Ranku Motshameki wa Uniao Flamengo Santos wa legare.
References[baakanya | edit source]
Template:Kweneng District Template:Botswana largest cities


text:
Motse wa Mmanoko
Mmanoko ke motse yo mo kgaolong ya Kweneng e e mo Botswana. O dikhilomethara tse di masime a mane mo bokone-botlhaba jwa toropokgolo ya Botswana, ebong Gaborone, mo letlhakoreng la tsela ya Gaborone–Molepolole. Mo palong bathong ya ngwaga wa 2001 dipalo tsa batho di ne dile makgolo a bosupa,masome a brataro le boraro.
Contents
Banana ba Mmanoko ba sega tsebe[baakanya | edit source]
Banni ba motse wa Mmanoko mo kgaolong ya Kweneng, ba boletse fa ba sa robatswe ke banana ba motse oo ba ba inaakantseng thata le borukutlhi, mme ba ikgatholosa mananeo a puso a itshetso.Ba buile seo mo phuthegong ya kgotla kwa Mmanoko e buisiwa ke tona ya merero ya tsa ofisi ya ga tautona le bodirelapuso e bile e le mopalamente wa Molepolole Borwa, Rre Daniel Kwelagobe.Ba boletse fa banana ba motse oo ba tlhasela bagolo ba bone masigo ba batla madi ka dikgoka, ba re ba inaakantse le dinotagi, ba rata ntwa, e bile ba dirisa dithipa bobe go golafatsa ba bangwe.Ba kopile gore kgotla ya bone e godisiwe maemo gore kgosi a sekise, a nne le mapodisi, le bakwaledi go ritibatsa seemo seo.Ba boletse fa go tsaya lobaka go biletsa mapodisi borukutlhi go tswa kwa Molepolole le Gamodubu.Ba akgoletse Rre Kwelagobe go bo a ba etela kgapetsakgapetsa, go ba tlhalosetsa ka mananeo a puso, mme ba mo rotloetsa go tswelela a dira jalo.Ba ne ba ngongorega ka komiti ya matlakala, ba bolela fa e sa tlhole e tshela jaaka pele, ba boletse fa motse wa Mmanoko o na le dingwaga tse pedi o tsaya sekgele mo bophephepeng mo kgaolong ya Kweneng.Ba ngongoregile gape ka lekgotla la kabo ditsha le le botlana la Molepolole ka go sa abeng ditsha kwa motseng wa Mmanoko, ba tlhalosa fa e le lobaka go ntse go emisitswe.Le gale leloko la kabo ditsha la Molepolole, Mme Oabona Thebeetsile, o ne a ba tlhalosetsa fa ditsha di santse di sa bewe kwa Mmanoko ka motse oo o dikologilwe ke masimo a mantsi jaanong lekgotla le santse le dira ditshekatsheko gore le ka baya ditsha fa kae le sa kgoreletse masimo.
Mme Thebeetsile o boletse fa ba tlhobaediwa ke batho bangwe ba go bolelwang ba ipaya ditsha kwa masimong a Mmantsho le mo Mmanoko.O boletse fa seo se le kgatlhanong le molao wa lefatshe, a bolela fa ba tsile go tseela batho bao dikgato tse di lebaneng.O boletse fa lekgotla la bone le tshwere bothata ka banana ba ba rekisang ditsha mo Kweneng mme morago ba bo ba kopa gape, o boletse fa ba di rekisa fela di sa tlhabololwa, mme ba dira boferefere ba bolelela lekgotla la kabo ditsha fa ba di abela ba masika a bone fela, ntswa e se boammaaruri.Mme Thebeetsile o boletse gape fa batsadi bangwe ba rekisa ditsha tsa bana ba dikhutsana tsa boswa, ba re seo ga se letlelelwe, setsha se nna fela se letela ngwana go fitlhelela a tla a se itirisetsa.Ka ditsha tse dikgologolo o boleletse banni gore motho o ikopanya le kgosi go netefatsa fa setsha seo e le sa motho yoo tota, mme ba lekgotla la kabo ditsha ba tla mmaya semmuso go se na kgang.Le fa go ntse jalo, Mme Thebeetsile o boletse fa lekgotla la kabo ditsha la Molepolole le na le dikopo di le 14 800, mme ba kgonne go aba di le 1 163 kwa kgotleng ya GaRanta le Lekgwapheng.A re kwa Gamodubu ba na le dikopo di le 6 000 fela, mme ba solefela gore kwa Mmanoko ba tlaa simolodisa go aba ditsha mo bogaufing, a kopa banana go iketleetsa.O tlhalositse fa banana ba ba kopileng dithuso mo mananeong a puso a itshetso ba tlaa fiwa dithuso tsa ntlha e bile di faphegile di tsaya fela dibeke tse pedi.\
Go sego letsogo le le abang[baakanya | edit source]
Ba mokgatlho wa Hope World Wide Botswana ba abetse bana ba Mmanoko le Gakutlo dimpho kwa motsaneng oo ka Matlhatso.Ka moono o o reng; Ka lorato le le lengwe, rotlhe re ka kgona go ya kwa letsatsing la Botsalo ja Morena ja 2011. Mookamedi mogolo wa mokgatlho wa Hope World Wide Botswana Mme Kedibonye Malejane, a re maikaelelo a bone ke go direla setshaba sa Botswana ka go aga ngwana, go mo ruta, go ipha sebaka sa go tshameka nae, gore a golele fa go mo siametseng.O tladitse ka gore ba ikaelela le go ruta motsadi go tshwara ngwana sentle, a bo a rotloetsa gore banana ba ipope ditlhopha gore ba kgone go ba thusa le go ba ruta ka botlhokwa jwa mokgatlho wa Hope World Wide o se dirang le mowa wa boithaopo.O ne a re ba direla mo mafelong a tshwana le Molepolole, Mmanoko, Mogonono, Mosokotso le Gakuto. Bomme ba motsana wa Mmanoko ba ne ba ipopa setlhopha gore ba kgone go thusiwa mo ba feletseng ba nna le lebentlele le le apayang borotho le bo le bo rekisa, ba rutuntshiwa ke bomme bao go dira tiro.
Mme Malejane a re gompieno ba bone go le botlhokwa go tlhopha motsana wa Gakuto go tla go tshwarela moletlo wa kabo dimpho tsa Botsalo jwa Morena teng.Mogokgo wa sekole se sebotlana sa Gakuto Mme Lulu Leselwa, o ne a re o itumelela gore ba mokgatlho wa hope world wide ba bo tshwaretse moletlo wa go abela bana dimpho mo sekoleng sa gagwe, a bo a supa gore bana ba sekole sa Gakuto ba reketswe paka ya sekole ke ba mokgatlho oo.Mokhaselara wa Mmanoko Mme Winnie Nkonyane, le ene o galaleditse ba mokgatlho wa hope world wide ka go dira tiro e ntle eo.A re ba santse ba sekaseka kwa Mmakanke gore ba tswelele ka lenaneo la go ba thusa, o ne a nankola gore mokgatlho wa hope world wide ke wa batho ba ba nang le kgatelopele mo botshelong. Mme Nkonyane o ne a gatelela gore paka ya sekole e tlhokomelwe, mme boikarabelo bo mo batsading go direla bana, a re mpho ke selo sa botlhokwa.Motsana wa Gakuto le one o na le bomme ba ba ikopantseng go kopa dithuso tsa go dira lebentle le la go apaya borotho le go bo rekisa, ba emetse go kopa dithuso ko go ba mokgatlho wa Emang Basadi.
Dipadi tsa kwa ntle[baakanya | edit source]
Botswana/Mmanoko Botswana/Molepolole
Dipadi tse dingwe.[baakanya | edit source]
Template:Kweneng District Coordinates: 24°28′41″S 25°39′56″E / 24.47806°S 25.66556°E


text:
Motsana wa Nojane
Ncojane kgotsa Ncojane ke toropo e mo sekakeng sa Kalahari e mo kgaolong ya Ghanzi, mo Bophirima jwa Botswana. Motse wa Nojane o sekgele sa dikilomitara tse masome a mabedi go tsweng molelwaneng wa kwa Namibia, fa godimo ga moo motse o na le dikole tse dipotlana le tse digolwane ga mmogo le kokelwana. Mo palo batho ya ngwaga wa 2001 dipalo di ne di le sekete le makgolo a mane le masome a mararo le borobabongwe.
Contents
Dikotsi tsa motse wa Ncojane[baakanya | edit source]
Batho ba le batlhano ba bone dikgobalo morago fa bese e ba neng ba tsamaya ka yone go tswa Ncojane e menoga mo tseleng ya Metsimantsho le Lokalane ka tshipi ka nako ya botlhano maphakela.Mookamedi wa Mapodisi a Ncojane Superintendent Mompoloki Ramatsia, a re bese eo e e neng e pegile maloko a kereke ya Old Apostolic ba le 60, e ne ya thula setlhare mme ya wa, morago ga gore mokgweetsi wa yone a latlhegelwe ke taolo. Superintedent Ramatsia a re batho ba le batlhano, bomme ba le bararo le borre ba le babedi, ba bone dikgobalo mme ba ne ba ragosediwa kwa sepateleng sa Ghanzi go bona bongaka, mme ba robadiwa.A re ba bangwe ba ba boneng dikgobalo tse di potlana ba ne ba isiwa kwa kokelwaneng ya Motse wa Ncojane mme ba ne ba alafiwa ba bo ba gololwa ka letsatsi leo.Ramatsia o kopile bakgweetsi ba ba tlang mo dikgaolong tsa Ghanzi go kgweetsa ka keletlhoko le go obamela matshwao a tsela ka gore ditsela tsa Kgaolo eno di maswe fela thata.
Borukuthi bo thobaetsa banni ba Ncojane[baakanya | edit source]
Ramatsia a re ka malatsi a paseka dilo tsotlhe di ne di tsamaya ka thelelo.O ne a tswelela ka go kopa batho ba motse wa Nojane go itshwara fela jalo ka gore ke selo se se itumedisang. Mo dikgannyeng tse dingwe Mapodisi a Ghanzi a tlhothomisa dikgang tse pedi tsa bogodu.O boletse fa go thubilwe ntlo nngwe kwa Ghanzi ga utswiwa dilwana ka go farologana tsa madi a fetang P25 000.Mogolwane wa mapodisi kwa Ghanzi Superintedent Ishmael Morebudi a re tiragalo e diragetse ka Mosupologo mo mosong mme a re ga ba ise ba tswhare ope mabapi le yone ka gore dipula di ne dina. O boletse fa dithotlhomiso di santse di tsweletse.Superitedent Morebodi a re mo tiragalong e nngwe kwa Kgaolwaneng ya Bosele go utswilwe dilwana tsa madi a kana ka P892 e le gas cylinder le garawe mme ga go ope yo o tshwerweng ntateng ya dipula.Morebudi a re ka malatsi a paseka go nnile le dikotsi tse pedi mme ga go na ope yo o gobetseng mo dikotsing tseo.A re mo tikologong ya Ghanzi go ne go sena sepe se se maswe.Superitedent Morebudi a re o lebogela batho ba Toropo ya Ghanzi ka fa ba neng ba itshwere ka teng a re go supa fa dithuto tsa Mapodisi di tsene mo go bone.O ne gape a lebogela maloko a dikomoti tsa itshireletso tsa metse le ba ipelegeng gore ba nne ba tswelele fela jalo ka tiro ya bone ya go lwantsha borukutlhi.Morebudi a re sengwe se a se bonang se saletse kwa morago ke ntebela ke go lebele ka gore batho ba santse ba palelwa ke go laela ba ba bapileng le bone fa ba tsaya maeto.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 23°08′02″S 20°17′42″E / 23.13389°S 20.29500°E
[[Category: Mafelo a a nang le batho ba bantsi mo Botswana]]